RGZ o hakerskom napadu: Dok se ne oglasimo da je problem rešen, ne idite u katastar i kod notara - 17.06.2022, Sputnik Srbija\nSvi oni koji su prethodna dva dana došli do Republičkog geodetskog zavoda, nisu završili posao, jer ne radi informacioni sistem. Dok se RGZ ne oglasi da je... 17.06.2022, Sputnik Srbija\nSistemi Republičkog geodetskog zavoda (RGZ) ne rade zbog hakerskog napada koji se dogodio u utorak prepodne. Stručnjaci RGZ-a, Tužilaštva za visokotehnološki kriminal, pripadnici MUP-a i BIA rade na rešavanju problema."Sistemi u RGZ-u ne rade ne samo zbog hakerskog napada, već zato što smo mi zaključali naše sisteme zbog pretnje sajber napadom", navodi Maja Radović.Ukazala je da su pretnju otkrili inženjeri koji se bave bezbednošću u domenu interneta."Razumem da postoji velika želja da se nekako plastično objasni kako to izgleda napad u sajber prostoru. Mislim da mi nemamo trenutno mogućnost da to na bilo kakav ilustrativan način predstavimo, ali ako iole mogu da približim to širokoj publici onda možemo reći da jedan program napada druge programe. Program koji želi da ugrozi druge programe i koji želi da ugrozi baze podataka", objasnila je Radovićeva za RTS.Dodala je da baze podataka predstavljaju nekadašnje arhive u kojima su se čuvali dokumenti."Ne želimo da se ovo rešava brzo, već sigurno"Na pitanje koliko vremena je potrebno da sistemi ponovo počnu da funkcionišu, Radovićeva prenosi odgovor koji je dobila od kolega."Bilo ko ko bi se predstavio kao stručnjak i rekao ovo će vam biti rešeno za tri dana, za pet dana, u stvari ne bi bio stručnjak. Dakle, trenutno nije akcenat na brzini", poručuje ona.Ukazala je da ne žele da vrše pritisak na inženjere za bezbednost da ovo rešavaju brzo, već da ovo rešavaju sigurno."Veoma nam je važno da svi podaci o vlasništvu i o svim nepokretnostima u Srbiji ostanu zaštićeni i zbog toga mi ovaj posao moramo da obavljamo temeljeno", kaže Radovićeva.U bazi podataka RGZ-a nalazi se preko 18 miliona parcela. Radovićeva kaže da sada nema mogućnosti overe kupoprodajnih ugovora, dobijanja listova nepokretnosti, bankarski sistem je ugrožen, notari ne mogu da obavljaju deo poslova koji se tiču kupoprodaje i agencije za promet nepokretnosti ne mogu da funkcionišu."Vreme se da nadoknaditi, gubitak podataka ne tako lako"Podsetila je da je infrastruktura geoprostornih podataka prema UN označena kao važna karika koja predstavlja suverenitet jedne države."Napad na RGZ i njegove baze podataka predstavlja u stvari napad na suverenitet Republike Srbije i stoga je veoma važno da se ovo zaštiti", naglašava Radovićeva.Još jednom je apelovala na strpljenje."Najvažnija je u ovom trenutku bezbednost podataka, a sve kupoprodajne aktivnosti će se nastaviti odmah po uspostavljanju sistema", dodaje ona.Radovićeva smatra da ovo neće uticati na pad tržišta nepokretnosti. "Vreme se da nadoknaditi, gubitak podataka ne tako lako", zaključuje ona.\nSvi oni koji su prethodna dva dana došli do Republičkog geodetskog zavoda, nisu završili posao, jer ne radi informacioni sistem. Dok se RGZ ne oglasi da je problem rešen, nema potrebe da idete u katastar ili kod notara. Maja Radović iz RGZ kaže da je najvažnija u ovom trenutku bezbednost podataka.\nSistemi Republičkog geodetskog zavoda (RGZ) ne rade zbog hakerskog napada koji se dogodio u utorak prepodne. Stručnjaci RGZ-a, Tužilaštva za visokotehnološki kriminal, pripadnici MUP-a i BIA rade na rešavanju problema.\n"Sistemi u RGZ-u ne rade ne samo zbog hakerskog napada, već zato što smo mi zaključali naše sisteme zbog pretnje sajber napadom", navodi Maja Radović.\nUkazala je da su pretnju otkrili inženjeri koji se bave bezbednošću u domenu interneta.\n"Razumem da postoji velika želja da se nekako plastično objasni kako to izgleda napad u sajber prostoru. Mislim da mi nemamo trenutno mogućnost da to na bilo kakav ilustrativan način predstavimo, ali ako iole mogu da približim to širokoj publici onda možemo reći da jedan program napada druge programe. Program koji želi da ugrozi druge programe i koji želi da ugrozi baze podataka", objasnila je Radovićeva za RTS.\nDodala je da baze podataka predstavljaju nekadašnje arhive u kojima su se čuvali dokumenti.\n"Tu se radi o softverima i zbog toga je bilo neophodno da se spreči širenje tog štetnog softvera kroz sistem RGZ-a i da bi se dalje pristupilo povratku na normalan režim rada, mi to moramo vrlo pažljivo da radimo i zaista je neophodno da damo vreme našim inženjerima", dodala je Radovićeva.\n"Ne želimo da se ovo rešava brzo, već sigurno"\nNa pitanje koliko vremena je potrebno da sistemi ponovo počnu da funkcionišu, Radovićeva prenosi odgovor koji je dobila od kolega.\n"Bilo ko ko bi se predstavio kao stručnjak i rekao ovo će vam biti rešeno za tri dana, za pet dana, u stvari ne bi bio stručnjak. Dakle, trenutno nije akcenat na brzini", poručuje ona.\nUkazala je da ne žele da vrše pritisak na inženjere za bezbednost da ovo rešavaju brzo, već da ovo rešavaju sigurno.\n"Veoma nam je važno da svi podaci o vlasništvu i o svim nepokretnostima u Srbiji ostanu zaštićeni i zbog toga mi ovaj posao moramo da obavljamo temeljeno", kaže Radovićeva.\nU bazi podataka RGZ-a nalazi se preko 18 miliona parcela. Radovićeva kaže da sada nema mogućnosti overe kupoprodajnih ugovora, dobijanja listova nepokretnosti, bankarski sistem je ugrožen, notari ne mogu da obavljaju deo poslova koji se tiču kupoprodaje i agencije za promet nepokretnosti ne mogu da funkcionišu.\n"Potrebno je da sve ovo bude omogućeno u što kraćem roku i zbog toga je prioritet određen da se najpre osposobi funkcionisanje e-katastra i e-šaltera", kaže ona.\n"Vreme se da nadoknaditi, gubitak podataka ne tako lako"\nPodsetila je da je infrastruktura geoprostornih podataka prema UN označena kao važna karika koja predstavlja suverenitet jedne države.\n"Napad na RGZ i njegove baze podataka predstavlja u stvari napad na suverenitet Republike Srbije i stoga je veoma važno da se ovo zaštiti", naglašava Radovićeva.\nJoš jednom je apelovala na strpljenje.\n"Najvažnija je u ovom trenutku bezbednost podataka, a sve kupoprodajne aktivnosti će se nastaviti odmah po uspostavljanju sistema", dodaje ona.\nRadovićeva smatra da ovo neće uticati na pad tržišta nepokretnosti. "Vreme se da nadoknaditi, gubitak podataka ne tako lako", zaključuje ona.


Orban: Ne znam zašto me holandski premijer mrzi - Sputnjik Srbija\n18:51 17 Maj 2021\nOrban: Ne znam zašto me holandski premijer mrzi\n20:35 19.07.2020 Preuzmite kraći link\nMađarski premijer Viktor Orban optužio je danas holandskog kolegu Marka Rutea za zastoj na samitu EU, na kojem lideri već treći dan pokušavaju da postignu sporazum o planu privrednog oporavka Unije pogođene pandemijom korona virusa.\n"Ne znam iz kojeg ličnog razloga holandski premijer mrzi mene ili Mađarsku, ali preoštro napada", rekao je Orban novinarima u Briselu.\nOn je naveo da ne voli da svaljuje krivicu ni na koga, ali smatra da će Holandija biti pravi krivac ako EU ne postigne dogovor na samitu.\nOrban je rekao da je holandski premijer jasno stavio da znanja da Mađarska, zato što "po njegovom mišljenju ne poštuje vladavinu prava, mora da bude kažnjena finansijski", prenosi MTI.\nRuteovu poziciju Orban je nazvao "neprihvatljivom", navodeći da nijedna odluka nije doneta po pitanju vladavine prava u Mađarskoj.


Javni poziv za projekte zapošljavanja u vrijednosti 10.700.000 KM\nZavod za zapošljavanje Republike Srpske raspisao je javni poziv za šest projekata zapošljavanja i samozapošljavanja za ovu godinu u vrijednosti 10.700.000 KM.\nDirektor Zavoda za zapošljavanje Miroslav Vujičić rekao je novinarima, nakon sjednice Upravnog odbora Zavoda, da će u ovoj godini za projekte zapošljavanja biti obezbijeđeno ukupno 26 miliona KM, te najavio da će uskoro biti raspisan još jedan poziv za projekat sufinansiranja regresnog plaćanja doprinosa za privredu.\n"Zavod je, osim ovih 10,7 miliona KM, zajedno sa Vladom Republike Srpske obezbijedio još šest miliona KM za projekte zapošljavanja. Očekujemo od Svjetske banke 10 miliona KM za regresno vraćanje doprinosa u privredi", naveo je Vujičić.\nOn je dodao da će sredstva Svjetske banke obuhvatiti četvorogodišnji period i planirano je da 40 miliona KM bude usmjereno za zapošljavanje.\n"To su projekti koji su, u saradnji sa Vladom Srpske i resornim ministarstvom počeli nešto ranije, što će stvoriti mogućnost da sa početkom građevinskih i drugih radova, sredstva budu operativnija", naveo je Tomić i dodao da će javni poziv biti objavljen u ponedjeljak, 20. marta.\nVasićeva je naglasila da je ovim projektima planirano i više novca za socijalno ugrožene kategorije, kao što su žene u ruralnim područjima, žene žrtve porodičnog nasilja ili žrtve ratnog nasilja.\nOna je najavila da će drugi javni poziv biti objavljen za dvadesetak dana i odnosiće se na regresno vraćanje doprinosa gdje će poslodavac koji u ovoj godini primi jednog ili više radnika za njih moći da dobije povrat doprinosa.\nVasićeva je napomenula da su izbjegnute sve mogućnosti zloupotreba jer se vrše provjere poslodavca, da bi se utvrdilo ko ne može da aplicira, a radnici moraju biti zaposleni najmanje godinu dana.


Za jesenju titulu\nŽELEZNIČAR DOČEKUJE POŽAREVAC U DUVANIŠTU\nPočetna / Vesti / Za jesenju titulu\nTurbulentna sedmica je iza rukometaša Železničara. Pobede se nižu jedna za drugom, već ih je sedam uzastopnih u prvenstvu, Nišlije su zacementirale čelnu poziciju na tabeli, ali je ekipa doživela veliki udar u vidu teške povrede Miloša Padežanina, koji je završio prethodnu utakmicu protiv Šamota već u petom minutu, a, ispostavilo se kasnije, verovatno i čitavu sezonu, pošto mu sledi operacija prednjih ukrštenih ligamenata i višemesečma pauza.\nNišlije u subotu dočekuju Požarevac i ne beže od uloge potpunog favorita, jer tako je to kada lider dočekuje jedinu ekipu u ligi koja ne zna za pobedu. Požarevljani su, doduše, rekorderi po broju remija, čak četiri puta su igrali nerešeno u tekućoj sezoni, iznenadivši Spartak u Subotici, Obilić, u prošlom kolu čak i Crvenu zvezdu kod kuće, a u Šapcu su, recimo, doživeli poraz minimalnom razlikom...\n-Niko ni ne pomišlja da će biti lako. Imaju ekipu koja je dugo na okupu u ovom sastavu i ako se uđe u neki njihov ritam, može da bude nezgodno. Možda ne treniraju najredovnije, ali to su igrači sa velikim superligaškim iskustvom, poput opasnog strelca Jokića, odličnog Čavaljuge, pouzdanog golmana Đorđevića i ostalih. Takođe, nezgodna je ova promena hale. Ipak, na nama je da nastavimo stazom koju smo utabali i da pred našom publikom ne dozvolimo bilo kakvo iznenađenje-kazao je Janko Gemaljević, golman niškog tima.\nEventualnom pobedom u subotu, Železničar bi, bez obzira na ostale rezultate ovog i naredna dva kola, obezbedio titulu jesenjeg prvaka, iako će se prvenstvo nastaviti sve do pred kraj decembra, pa će i dva kola iz druge polovine osnovnog dela Superlige biti odigrana u ovoj kalendarskoj godini. Utakmica se, zbog zauzetosti hale Čair, igra u sali Osnovne škole „Dušan Radović“, u subotu od 18.30 časova, a sudiće je Kovač i Milosavljević sa Kosova.


VojvodinaCafe - Otvorena kupališna sezona na bazenima u Temerinu\nOtvorena kupališna sezona na bazenima u Temerinu\nVest objavljena: 14.06.2015 09:34\nKupališna sezona na otvorenim bazenima u Temerinu počela je, a kompleks će raditi po rasporedu kao i prethodnih sezona: smene za građanstvo su radnim danima i vikendom od 10 do 19 časova. Cena dnevne ulaznice je 200 dinara za odrasle, dok je za decu do 15 godina i penzionere 120 dinara. Set od 30 ulaznica košta 3800 dinara za odrasle, a 2.360 dinara za decu i penzionere. Set od 20 ulaznica iznosi 3.000 dinara, dok set karata od 10 komada iznosi 1600.\nTemerinci i njihovi gosti, koji su juče, prvog dana sezone došli na bazen, nisu platili ulaznice. Tako će biti sve do nedelje, 14. juna.Temerinski kompleks bazena je nadaleko poznat i godišnje ga, u zavisnosti od sezone, poseti u proseku 75.000 kupača.\nU kompleksu su olimpijski bazen i natkriveni bazeni sa termalnom vodom, tereni za odbojku na pesku, a od ove godine i biblioteka i teren za fudbal u vodi. Ono što ovaj kompleks razlikuje od drugih je 10.000 kvadratnih metara travnate busenovane površine.


Waze na Meganu 4 – Povoljne-navigacije\nWaze na Meganu 4\nKao odgovor na mnoge žalbe korisnika koji žele da pristupe Waze-u sa stanice svog automobila, Google je dodao aplikaciju drugim funkcijama Android Auto. Zaista, aplikacija Waze je sada dostupna na R-Link 1 i 2 koji rade na Android Auto-u. U ovom članku ćemo vam pokazati kako da pristupite Waze-u na svom Meganu 4.\nInstalirajte Android Auto ili Carplay na Megane 4\nPre nego što pristupite Waze-u na Megane 4, prvo morate da instalirate aplikaciju Android Auto na svoj pametni telefon i na svoj Megane 4. Podsećamo, Android Auto je aplikacija dostupna na pametnim telefonima koja vam omogućava da koristite određene Android aplikacije na stanici vozila. Međutim, nije kompatibilan sa svim modelima Renault vozila. Da biste saznali da li vaš Megane podržava aplikaciju Android Auto, potrebno je da proverite u meniju svoje stanice. Idite na podešavanja, a zatim u odeljak „Sistem“. Kada uđete u ovaj odeljak, proverite da li piše „Projekcija pametnog telefona“ na listi funkcija. Ako jeste, onda je vaš Megane kompatibilan sa Android Auto-om.\nDa biste započeli, preuzmite aplikaciju Android Auto na svoj pametni telefon. Zatim povežite svoj telefon sa Megane stanicom preko USB kabla ili Bluetooth veze. Kada se oba uređaja povežu, automatski će se otvoriti prozor za podešavanje Android Auto. Kliknite na „Android Auto“, a zatim odobrite zahteve koji se pojavljuju na ekranu vašeg pametnog telefona. Oni su namenjeni da potvrde aktivaciju Android Auto aplikacije na Megane 4. Kada se validacija obavi na pametnom telefonu, ponovo kliknite na „Android Auto“ na ekranu vozila. Tada ćete videti da je aplikacija Android Auto otvorena na ekranu Megane 4. S druge strane, ako koristite iPhone, moraćete da instalirate Apple Carplay umesto Android Auto prateći istu proceduru.\nInstalirajte Waze na Megane 4\nSada kada ste instalirali aplikaciju Android Auto na svoj Megane 4, možete preći na instaliranje Waze-a. Zapamtite da je Waze besplatna aplikacija koju je kreirao Google i koja omogućava GPS navigaciju na Android Auto-u. Instaliranje Waze-a na Megane 4 postaje veoma jednostavno kada uspešno instalirate aplikaciju Android Auto. U Android Auto meniju vašeg vozila sigurno ćete imati instaliranu aplikaciju Play Store. Dakle, da biste instalirali Waze, morate da odete u Android Auto Play prodavnicu. Kada ste u Play prodavnici, napišite „Waze“ u traci za pretragu, a zatim pokrenite upit. Tada ćete videti da se pojavljuje aplikacija Waze. Da biste ga instalirali, kliknite na „Preuzmi“ i pustite da se preuzimanje završi. Trajanje preuzimanja zavisiće od kvaliteta vaše internet veze. Kada se instalacija završi, možete otvoriti aplikaciju Waze i pokrenuti navigaciju.\nProjekcija Waze na Megane 4\nAko vam se instaliranje Waze aplikacije na Android Auto čini previše komplikovanim, uvek možete da podelite ekran između svog pametnog telefona i multimedijalne stanice u vozilu. U stvari, Android Auto ima funkciju Mirror Screen koja vam omogućava da projektujete ekran pametnog telefona na multimedijalnu stanicu Megane 4. Pomoću ove funkcije možete kontrolisati Waze aplikaciju instaliranu na vašem pametnom telefonu.


Decu vam nećemo oprostiti – Pokret Slobodna Srbija\nBy admin May 3, 2020 Vesti\nVečeras se u Beogradu dogodio klasican čin politickog terora. Koristeći se tehnički proizvedenom bukom u vidu unapred snimljenog navijačkog skandiranja, režim Aleksandra Vučića je pokušavajući da zastraši građane i opozicione lidere demonstrirao nedopustivi čin zastrašivanja dece jednog opozicionog lidera. Iako su građani na režimske bakljade u realizaciji huliganskih grupa odgovorili još glasnijim svakodnevnim protestima, režim je i dalje uporan u želji da zastraši narod Srbije.\nPokret Slobodna Srbija s gađenjem osuđuje kukavicko delovanje režima Aleksandra Vučića usmereno protiv gospodina Dragana Đilasa, njegove porodice, te svih ostalih porodica i dece koja žive u blizini, a našle su se ne svojom krivicom na meti režima Aleksandra Vučića.\nOvim putem Pokret Slobodna Srbija poziva sve opozicione političke faktore, udruženja za zaštitu ljudskih prava te institucije da se svi ujedinimo u javnoj osudi večerašnjeg napada na svetost porodice svakog državljanina Republike Srbije.\nDecu vam nećemo oprostiti!


Tabković: NBS od početka pandemije projektovala rast od 6 %\nTanjug 30. maja 2021. 11:18\n„Podaci u prvom kvartalu daju realnu mogućnost da taj rast bude i veći od šest odsto“, istakla je Tabaković za današnju „Politiku“.\n„U prva tri meseca ove godine priliv stranih direktnih ulaganja iznosio je skoro milijardu evra, a kapitalne investicije države povećane su za 13,7 odsto“, kazala je Tabaković.\n„Privremeni faktor koji utiče na rast inflacije jeste pre svega kretanje svetske cene nafte, koja se 2020. tokom epidemije kovida-19 našla na izuzetno niskom nivou“, naglasila je ona.\n„Sa dolaskom nove poljoprivredne sezone i ovaj efekat će gubiti na snazi“, istakla je ona i dodala da će u svakom slučaju inflacija u narednim godinama ostati pod kontrolom i nastvaiti da se kreće u granicama dozvoljenog odstupanja od cilja od tri, plus-minus 1,5 odsto.\n„Nismo dozvolili da se bilo koji deo neizvesnosti iz međunarodnog okruženja prenese na domaće finansijsko tržište“, rekla je Tabaković.\n„Odgovornim ponašnajem u tri godine koje su prethodile krizi (2017-2019), samo po osnovu intervencija povećali smo devizne rezerve za pet milijardi evra“, istakla je Tabakovih i dodala da zbog toga činjenica da je NBS u 2020. neto prodala 1,45 milijardi evra kako bi očuvala neophodnu stabilnost kursa, nije ni u jednom trenutku ugrozila devizne rezerve, a time ni stabilnost domaćeg finansijskog sistema.\n„Kasnije u toku godine došlo je do smirivanja neizvesnosti i do znatno manje potrebe za intervencijama, a krajem godine i do pojave pritiska ka jačanju dinara i potrebe da kupujemo devize“, istakla je Tabković.\n„To ukazuje da je stabilnost na deviznom tržištu pravilo, a ne izuzetak“, kazala je Tabaković.


Dodik i Vulin: Uz pomoć Srbije ojačati namjensku industriju – Top Portal\nutorak 18 jun 2019 / 3:27\nPredsjednik Republike Srpske Milorad Dodik izjavio je da postoji dobra saradnja namjenske industrije Srpske sa kompanijama u Srbiji, te da je rezultat te saradnje i sporazum o remontu raketnih sistema između preduzeća „Kosmos“ iz Banjaluke i „Jugoimport SDPR“ Beograd.\n„Cilj nam je da pokušamo da podignemo onaj dio industrije koji je znanto devastiran intervencijom međunarodnog faktora, koji je doveo do toga da se napravi potpuni debalans u BiH. Tako je u Federaciji BiH ostalo šest veoma funkcionalnih fabrika oružja i municije, a u Srpskoj je to sve devastirano“, rekao je Dodik novinarima nakon sastanka.\n„Jedna energija je unesena u rukovodstvo Srbije na čelu sa predsjednikom Aleksandrom Vučićem, a energija naše dobre saradnje se u kontinuitetu i ovdje osjeća“, poručio je Dodik.\n„`Kosmos` može da računa na 100 miliona dinara /oko 847.000 evra/ od Ministarstva odbrane. Ovaj sporazum smo dugo radili, ali je on ubrzan nakon sastanka dva predsednika“, naglasio je Vulin.\n„To se odnosi na remont naših tenkovskih motora, avionskih motora i evo sada sporazum sa `Kosmosom`“, rekao je Vulin.\nDodik: Srpska lista treba da bude po volji Srba iz FBiH


Od Poljske da učimo o EU i njenim fondovima - AgroSmart\nOvo je utoliko važnije ako se zna da je Poljska, već deceniju unazad, jedna od ekonomski najuspešnijih članica najveće regionalne integracije u svetu. Pristupanje, zajedno sa još devet zemalja, Evropskoj uniji predstavljalo je za Poljsku prekretnicu na putu ka slobodnoj tržišnoj ekonomiji i imalo snažan uticaj na društveni i ekonomski razvoj države koja broji više od 38,5 miliona stanovnika i prostire se na teritoriji od oko 312.000 kvadratnih kilometara. U Poljskoj vlada bespogovorna nacionalna saglasnost da je ta država na najbolji mogući način iskoristila šanse koje nudi članstvo u EU. Još jedan od pokazatelja koji govori o brzom ekonomskom razvoju odnosi se na kretanje bruto domaćeg proizvoda koji je za 25 godina uvećan šest puta i procenjuje se da bi ove godine trebalo da premaši 491 milijardu dolara, odnosno 12.920 dolara po stanovniku. Meren paritetom kupovne moći BDP Poljske je za ovu godinu procenjen na više od 996 milijardi dolara, ili per kapita 26.210 dolara. Poljska je danas šesta po veličini nacionalna privreda u EU.\nPažnju privlači i podatak da je Poljska jedina članica EU koja je od početka svetske finansijske krize 2008, izbegla recesiju. Već nekoliko godina unazad privreda te države je jedna od najdinamičnijih u Evropi, a u okviru EU ima najbrži rast. Motor privrednog rasta je izvoz, koji je za dve i po decenije, porastao 15 puta, a uvoz 20 (od 2007. Poljska ima četvrti najbrži rast izvoza u EU). U 2014. je ukupan obim spoljnotrgovinske razmene Poljske iznosio 441 milijardu dolara, pri čemu je izvoz za oko 2,5 milijarde dolara bio manji od uvoza. Danas je ta zemlja među 30 najvećih izvoznika u svetu. Poljaci nemaju problema ni sa javnim dugom koji ne premašuje 50 odsto BDP.\nPoljska je od ranih 1990-ih izrasla u jednu od najatraktivnijih lokacija za inostrane investicije. Ta zemlja je na trećem mestu na kontinentu, posle Velike Britanije i Francuske, kad je reč o radnim mestima otvorenim zahvaljujući stranim direktnim ulaganja (SDI) . Stranim investitorima je Poljska najprivlačnije odredište u Centralnoj i Istočnoj Evropi. Svetski poznate multinacionalne kompanije, poput Folksvagena, Laki Goldstara, DŽeneral motorsa, Proktera, Gembla… izabrale su Poljsku kao najatraktivniju destinaciju za ulaganja. Prema Izveštaju o investicijama u svetu koji je nedavno objavila Konferencija o trgovini i razvoju Ujedinjenih nacija (UNCTAD), do 2014. u Poljsku je ušlo 245 milijardi dolara stranih investicija, dok su poljske kompanije u 2014. godini investirale u inostranstvu 65 milijardi dolara.\nZofija Šalčik, državni podsekretar u Ministarstvu poljoprivrede i ruralnog razvoja Poljske, istakla je na seminaru u Beogradu da su ovi impresivni rezultati postignuti zahvaljujući ogromnoj mobilizaciji Poljaka, efikasnoj unutrašnjoj politici, i pre svega inicijativi preduzetnika koji u potpunosti koriste pristup zajedničkom evropskom tržištu. “Među mnogobrojnim pozitivnim aspektima našeg članstva treba pomenuti uspešnu integraciju sa evropskim tržištem, efikasno korišćenje fondova EU i značajan pad nezaposlenosti”, kazala je Šalčik i ocenila da su za poslovnu zajednicu u svakom delu sveta najvažniji transparentan i stabilan zakonski okvir, kao i predvidive mere ekonomske politike. Ona je primetila da je Srbija država na putu ka EU i da će, zahvaljujući tome, srpski partneri imati sve više kredibiliteta kod poljskih preduzetnika.\n“Srbija se nalazi u procesu strukturnih reformi. Nadamo se da će reforme dati željeni efekat, što će otvoriti nove mogućnosti za saradnju. Poljska je posle 11 godina u EU zrela država, sve zainteresovanija ne samo za trgovinsku razmenu sa Srbijom, već i za saradnju na različitim nivoima”, zaključila je Šalčik.


Home»Aktuelno»Raznovrsni program Francuskih dana 2018\nBy Marta Savić 28/02/2018 Updated: 01/03/2018 Nema komentara2 Mins Read\nFrankofonija se tokom meseca marta obeležava u celom svetu u cilju promovisanja francuskog jezika i francuske kulture. Ovogodišnjim Francuskim danima biće obeležena i petnaestogodišnjica rada Francuskog instituta u Nišu.\n“Svake godine ima puno događaja koje organizujemo tokom meseca Frankofonije, obično su u pitanju tradicionalni događaji koje organizujemo svake godine sa našim partnerima. Ipak, to nas ne sprečava da svake godine organizujemo i nešto novo. Tako će Francuske dane otvoriti Gradski forum FrankofoNI: Francuski jezik – tvoj izbor za budućnost, koji će biti održan 1. marta od 15 časova u Media i reform centru. Ove godine nas podržava Međunarodna organizacija Frankofonije, ambasada Kande, Tunisa, turistička organizacija Mondorama”, rekla je direktorka Francuskog instituta Niš Marion Viau.\nU okviru Francuskih dana biće organizovana i besplatna radionica za decu, koja će se održati 5. marta u Dečijem centru u Čairu.\nFinale takmičenja za Frankofonu pesmu biće održano 25. marta u Narodnom pozorištu u Nišu, a u kategoriji senior prva nagrada je boravak za dve osobe u Francuskoj, dok će pobednik u juniorskoj kategoriji osvojiti putovanje za dve osobe u Tunis.\nVeče francuske poezije održaće se u utorak, 13. marta u 19 sati, u kafiću Paris Art. Volonteri Francuskog instituta i organizacije Klub za osnaživanje mladih 018 govoriće zajedno pesme na francuskom, kao i njihov zvanični prevod na srpskom.\nFrancuski jezik otvara vrata u nauci, biznisu, kulturi i diplomatiji Francuski – jezik kulture, umetnosti, biznisa i razmene Slavimo prošlost, gradimo budućnost GRADSKI FORUM „SRBIJA I FRANCUSKA – STARI PRIJATELJI ZA BOLJU BUDUĆNOST“\nFrancuski dani 2018 Frankofonija Gradski forum


"Veoma cesto smo mi izloženi kritikama i Renci je na tu temu rekao da bi on voleo da San Marino prestane da bude poreski raj, a da bude samo raj", kazao je Dačić na zajedničkoj konferenciji za štampu sa Rencijem, prvim šefom diplomatije San Marina u poseti Beogradu u poslednjih 13 godina.\nRenci je ocenio da će potpisani sporazum zasigurno značajno poboljšati komercijalne i ekonomske odnose dve zemlje.\n"Mi imamo veoma složen proces saradnje sa EU preko specifičnog sporazuma. Svakog meseca San Marino odlazi u Brisel da bi vodio razgovore zajedno sa Monakom i Andorom. Uvereni smo da je to sporazum koji poštuje posebnosti malih zemalja i s druge strane zadovoljava očekivanja EU", rekao je Renci dodajući da taj sporazum može da dovede do situacije u kojoj bi bili zadovoljni Unija i male zemlje.\nTo nam je omogućilo da budemo u potpunosti transparentni u delovanju, a naše znanje i brzina pružanja usluga su zanimljivi onima koji žele da investiraju u San Marinu", kazao je on.\nDačić je ocenio da dve zemlje treba dalje da unapređuju bilateralnu saradnju.\nBez obzira što je San Marino u okruženju EU i Italije, ipak možemo da nađemo odgovarajuće načine kako da bilateralno sarađujemo u ekonomiji, obrazovanju, kulturi, trgovini, finansijskoj oblasti", rekao je on.\nMislim da je to veoma značajan podsticaj i važna poseta, koja može da da podsticaj daljem razvoju odnosa. Imamo dobre bilateralne odnose, ali oni nisu dovoljno razvijeni", konstatovao je Dačić povodom posete Rencija.


AERONAUTIKA - Avioni skore budućnosti\nPutovanje avionom 2050. godine trebalo bi da bude pravo zadovoljstvo, sa panoramskim pogledom kada je „pametna kabinska membrana“ uključena da bude providna ili kursom virtuelnog golfa tokom samog leta.\nAmerički stručnjaci, pod okriljem NASA-e, već godinama rade na razvoju koncept letelica budućnosti. Ali, ni Evropa ne zaostaje u istraživanjima. Što se tiče same koncept letelice, one su i idejno naprednije.\nMali putnički prozori su stvar prošlosti, Erbasov koncept predviđa jedan prozor u svet\nPolovinom januara ove godine, svetu je predstavljena koncept letelica pod nazivom nebeski kit . Letelica je delo poznatog industrijskog dizajnera Oskara Vinjala, iz Barselone, koji se specijalizovao na polju avijacije i astronautike. Ova letelica na prvi pogled podseća na ogromnog metalnog kita sa krilima i moći će da preveze čak 755 putnika! Kao takva, izuzetno je interesantna aviokompanijama. Dimenzije ove letelice, međutim, nisu ono što je jedino interesantno. Nebeskog kita karakteriše niz inovativnih rešenja koja će u potpunosti promeniti način putovanja vazdušnim saobraćajem.\nPrema zamisli Vinjala, avion će pogoniti 4 hibridna motora, koja će kao osnovno pogonsko gorivo koristiti obnovljive resurse, i to najverovatnije gorivo dobijeno od algi. Ipak, imaće i električni pogon koji se napaja iz solarnih ćelija postavljenih na krila letelice. Sama krila su koncipirana tako da se minimizira otpor vazduha i istovremeno poboljšava iskorišćenost goriva uz smanjnje nivoa buke, što će omogućiti bolji komfor i za putnike i za stanovnike naselja u blizini aerodroma.\nUmetnička impresija rendgenskog snimka pametne putničke kabine\nKoncept avion u noćnom letu\nPošto je nebeski kit po dimenzijama veći od najvećeg aviona današnjice, Erbasovog modela 380 , postavilo se pitanje dimenzija staze potrebne za poletanje i sletanje ovog aviona. To je rešeno pomoću motora koji će moći da se rotiraju pod uglom od 45 stepeni. Ovo rešenje neće omogućiti vertikalno poletanje letelice, ali će značajno smanjiti potrebnu dužinu staze pa će, po svim procenama, nebeski kit imati pristup većem broju svetskih aerodroma nego A380 jer će mu biti potrebna manja pista. Sa stanovišta bezbednosti, nebeski kit će biti daleko bezbedniji avion od današnjih letelica, pre svega zahvaljujući sposobnosti da se, u slučaju nezgode, avion rastavi na module čime će biti smanjena mogućnost povrede putnika. Pored ove karakteristike, treba istaći da će avion biti izgrađen od najnaprednijih materijala, što podrazumeva upotrebu raznih legura, keramičkih i ugljeničnih kompozitnih materijala, ugljeničnih nano cevi i optičkih vlakana. Primena ovih materijala će omogućiti da letelica poseduje oplatu koja će biti sposobna da se regeneriše u slučaju oštećenja tokom samog leta - ponašajući se kao neki živi organizam.\nPrema osnovnom dizajnu, nebeski kit će imati putničku kabinu kakvu nema nijedan avion današnjice. Putnici će biti smešteni na tri sprata, u skladu sa klasama karata. Turistička (ekonomska) klasa biće smeštena na najnižem spratu, zatim sledi turistička klasa sa pogledom u nebo (biznis klasa) i, na kraju, najmanja ali najluksuznija prva klasa koja će, po rečima dizajnera, pružiti putnicima svu moguću udobnost. Iako na prvi pogled može zvučati da turistička klasa i neće biti tako luksuzna, to neće biti slučaj jer će svaki putnik imati panel sa veštačkom realnošću na kojem će moći da posmatra sve što ga zanima, pa samim tim i da ima pogled kao putnik iz prve klase. Zabava u toku leta je jedan od prioriteta, pa se podrazumeva pristup mrežama, mogućnost gledanja filmova i igranja kompjuterskih igrica, naravno sve u virtuelnoj stvarnosti.\nErbasova koncept letelica\nPočetkom decenije Erbas je sproveo istraživanje tržišta putničke avijacije, a rezultate analize je implementirano u razvoj nove koncept letelice za koju se očekuje da će u upotrebu ući polovinom ovog veka. Prema Erbasovoj studiji, koncept rasporeda putnika u tri klase biće napušten. Nova letelica imaće individualni raspored sedišta čime će se izaći u susret pojedinačnim zahtevima putnika. Putnička kabina će biti podeljena u zone tako da će putnici u interaktivnoj zoni biti u mogućnosti da igraju virtuelni golf, za razliku od putnika u šoping zoni koji će u virtuelnim kabinama moći da isprobavaju najnovije modele garderobe ili druge proizvode u skladu sa ličnim afinitetima. Kroz providnu membranu putničke kabine putnici će uživati u panoramskom pogledu na predele iznad kojih lete.\nU interaktivnom delu putničke kabine Erbasovog koncepta biće moguće odigrati partiju virtuelnog golfa\nZahvaljujući motorima koji će moći da se rotiraju, nebeskom kitu će biti potrebna relativno mala dužina piste za poletanje i sletanje.\nVrhunska komunikaciona tehnologija omogućiće da poslovni ljudi učestvuju u video-konferencijama, tokom leta na visini od 10 km, ili da roditelji aktivno učestvuju u uspavljivanju svoje dece koja se nalaze kilometrima daleko. Kabina Erbasove koncept letelice će odisati luksuzom, čak će i sedišta biti izrađena od materijala koji će se prilagođavati konstituciji putnika. Istovremeno će sedište koristiti toplotu tela svakog putnika za proizvodnju dela energije koja se koristi za pogon aviona! Materijal od kojeg će sedišta biti izrađena moći će da se regeneriše i samočisti čime će kompanije ostvarivati znatne uštede.\nDizajn kabine aviona je nalik skeletu ptice - biće lagan a čvrst gde je to potrebno, što će omogućiti znatne uštede u masi, bez uticaja na smanjenje bezbednosti putnika. Duža i tanja krila klize bolje kroz vazduh, pri čemu dolazi do smanjenja otpora, a posredno i manje potrošnje goriva. Motori koji će se koristiti na vazduhoplovima u budućnosti biće pouzdaniji, tiši i energetski efikasniji. Pozicioniranje motora u zadnjem delu trupa koji će biti sastavni deo konstrukcije aviona optimiziraće potrošnju goriva i smanjiti nivo emitovane buke. Ovaj način montaže motora biće moguć zahvaljujući novim tehnologijama koje će se u budućnosti primenjivati i omogućiti veću pouzdanost motora a samim tim i smanjiti potrebu za brzim pristupom delovima motora radi njihove zamene u slučaju kvara.\nElektrični sistem će kontinualno pratiti sav rad, predviđati potrebu za održavanjem i automatski rezervisati potreban pregled i održavanje u optimalno vreme. Električni sistem, kao i većina drugih sistema unutar aviona, biće samoodrživ i zahtevaće minimalno ili nikakvo održavanje. Trup aviona će biti u potpunosti izrađen od naprednih kompozitnih materijala koji će se lako oblikovati i omogućiti potpuno drugačiji oblik od aviona današnjice.\nNov način proizvodnje aviona smanjiće troškove proizvodnje i uticaj izgradnje aviona na čovekovu okolinu . Erbasov avion budućnosti imaće i kraće vreme zadržavanja na aerodromu, što će biti implementirano kroz dizajn dvostrukih vrata za ukrcavanje i iskrcavanje putnika. Stručnjaci su predvideli i novi biometrijski sistem čekiranja putnika i prtljaga. Avioni budućnosti će pristati na platformu na aerodromu, gde će putnici prići avionu sa svojim prtljagom, prisloniti ruku na interaktivni displej gde će se očitati njihovi podaci, a prtljag odložiti na predviđeno mesto na ulazu, odakle će trakastim transporterom biti transportovan do bagažnika ispod putničke kabine. Imajući u vidu da se tokom poletanja aviona potroši znatna količina goriva, inovativna rešenja su ugrađena i u ovaj segment, primenom brzog traktora koji će voziti avion do staze za poletanje i koristiti se za potpomaganje poletanju aviona.


Risto Lazarov – Prag | Arhipelag\nKarantin (5): Kalauz za izlaz iz novoizgrađenog pakla.\nPrag, 28. aprila 2020.\nKad nas ima, zašto da nas nema\nponovio je nekoga Karavađo\n(život je takav:\nred sećanja, red zaboravljanja)\ni zajedno sa izmučenim sv. Matejom\niz Rima krenuo na sever,\nka Milanu, da postavi\nnovi štafelaj u rodnom gradu\n– a gde to ako ne ispred Duoma.\nSada je ispred Duoma pusta pustoš,\nbutici zatvoreni, ljudi u karantinu\nnema ničeg za levu ruku desni džep.\nProšla četiri veka\npreselo je Karavađu\notkrivanje istine o svetu,\na ružnoća ga je prestravljivala:\ni rodni grad mu je bio preplašen\ni opustošen od nečeg nevidljivog –\nnevidljivog i smrtonosnog\npoput kuge u njegovo vreme\nčije poreklo još nije poznato.\nBiblijske priče, zdrobljene,\nvuku se ka portama Duoma\n– nema ulaznih, samo izlaznih:\nlikovi Karavađovi imaju prednosti,\nne što su dame, nego su\npljunuti kao u životu\n(i dželati, i deca)\ni što su svađalice, i mačevaoci,\njoš i uopšte izlomljeni\nod tovara vekova,\nžuti, žuti i prebledeli.\nSa slika Karavađovih\nizlaze vrući, vrući\n– svakakvi: okljašteni,\n– osakaćeni, oslepljeni…\nNiko nije pretpostavljao\nda je današnja policija bezobrazna\npa priređuje svečani doček\nsa električnim pendrecima i besnim sirenama.\nKao i uvek u istoriji,\nbostan su obrali dvojica iz Žitoša kod Prilepa,\npolicija nije razumela njihov jezik\nali je procenjavala da su im kletve najpoganije.\nPobesneo od ljutnje, vide to što vide Karavađo,\npokupi štafelaj i zbrisa\nsa žarišta epidemije idiotizma\n– ne od straha, ali od gneva većeg od Duoma.\nDabome da je najpre pregledao džepove\n– da nije slučajno izgubio kalauz\nza izlaz iz novoizgrađenog pakla.


Građanske inicijative predvode bivši ministar za povratak u Vladi samoproglašenog Kosova Slaviša Petković i bivši ministar za socijalnu zaštitu Nenad Rašić.\nSrpsku listu predvodi Igor Simić, a od ukupno 20 kandidata, 13 je sa severa Kosova, po dvoje iz Gračanice i Peći, a po jedan iz Štrpca, Istoka i Raniluga.\nPrema podacima CIK-a, dvojici kandidata Srpske liste mogu biti osporene kandidature, i to Ivanu Todosijeviću, bivšem ministru lokalne administracije, kao i Milanu Aritonoviću iz Raniluga.\nTodosijević je 2019. godine prvostepenom presudom osuđen uslovno na dve godine zatvora zbog izjave date povodom obeležavanja 20 godina od bombardovanja SR Jugoslavije kada je u Zvečanu, između ostalog, rekao da u Račku nije bilo masakra, već da su u tom mestu tokom poslednjih sukoba pobijeni albanski teroristi.\nAritonović je kažnjen sa 500 evra zbog neprijavljivanja prihoda koje je ostvario kao odbornik u opštini Ranilug.\nKandidaturu za izbore podnelo je još 25 političkih subjekata Albanaca, Bošnjaka, Turaka, Roma, Aškalija, Goranaca i Egipćana uključujući i kandidatsku listu Adrijane Hodžić, koja je listu predala u ime Bošnjačke zajednice.\nNa listama se nalazi ukupno 1.079 imena, a bira se 120 poslanika, od kojih je deset rezervisanih mjesta za Srbe i isto toliko za ostale manjinske zajednice.\nOd albanskih stranaka na izborima će učestvovati pokret "Samoopredjeljenje", Demokratski savez Kosova, Demokratska partija Kosova i Alijansa za budućnost Kosova.\nIzbori će biti održani 14. februara.


Prosečna zarada u Valjevu 39 832 din | VAmedia - info portal\nProsečna zarada u Valjevu 39 832 din\n07/04/2017 07/04/2017 Нема коментара на Prosečna zarada u Valjevu 39 832 din\nProsečna ostvarena neto zarada u Kolubarskom okrugu za februar mesec iznosila je 40 875 dinara. Prosek u slučaju KO podiže Lajkovac gde je isplaćena i najvića prosečna zarada od 64 922 dinara.\nValjevci su u februaru u proseku zaradili 39 832 dinara neto, dok su sa zaradama niže bile Opštine UB sa 31 589 dinara, Ljig sa 31653, Osečina sa 34 623 dinara i Mionica sa 34 765 dinara . Najveću zaradu kao i do sada ostvarili su Lajkovčani su u februaru raspolagali sa 64 922 dinara .\nNe traba zaboraviti da valjevski prosek zarada praktično „nosi“ javni sektor jer su prosečne zarade isplaćene u februaru u privatnom sektoru bile značajno niže.\nVIPOS na štandu “Domaće priče” na SPREG-u


Forma Ideale: Forma Ideale generalni sponzor sajma nameštaja\nLider srpske industrije nameštaja generalni je sponzor 53. Međunarodnog sajma nameštaja, opreme i unutrašnje dekoracije. Izložbeni štand kompanije smešten je u Hali 2 Beogradskog sajma, koji će posetioci imati priliku da posete svakog dana od 10 do 20 časova, u periodu od 10. do 15. novembra.\nKupce u salonima Forma Ideale očekuju velika sniženja i do 60%, kao i brojna druga iznenađenja. Posebna poslastica za kupce je nagradna igra pod sloganom „Budite u formi“. Svakom kupovinom u salonima najvećeg srpskog proizvođača od 10. novembra do 5. decembra, većom od 10.000 dinara, stiče se pravo na kupon (ili kupone) za učešće, a glavne nagrade su automobil AUDI A3, SAMSUNG televizori i tableti, kao i vaučeri za kupovinu nameštaja. Izvlačenje dobitinika je 9. decembra u najvećem beogradskom salonu kompanije u Ekstra centru u ulici Omladinskih brigada 100.


SDS protiv gradnje spomenika papi u Banja Luci\nSrpska demokratska stranka (SDS) najavila je danas da će pozvati građane Banje Luke “na plebiscitarno izjašnjavanje ako premijer Republike Srpske Milorad Dodik ili bilo ko drugi iz vlasti RS-a na bilo koji način podrži ili da dozvolu za gradnju spomenika papi Jovanu Pavlu II u Banja Luci”.\nČlan Glavnog odbora SDS-a Đorđe Umićević zamjera premijeru RS-a Miloradu Dodiku što je “olako” podržao ideju da se spomenik papi Jovanu Pavlu II podigne u Banja Luci, ističući da “premijer RS-a nema pravo da RS svojata kao isključivo svoju republiku i da šalje takve poruke”.\nOn je na pres-konferenciji u Banjoj Luci Dodika optužio za “samovolju i drsko ponašanje” i upitao da li je “to cijena nekih dogovora i koalicija Dodikove stranke s HDZ-om u BiH”, kao i “podilaženje hrvatskom predsjedniku”.\nUmičević je rekao da ako “multietničko Sarajevo, kako ga neki predstavljaju, ne želi papin spomenik zašto to treba Banjoj Luci”, iznoseći zamjerke zbog nekih postupaka pape Jovana Pavla II “koji nisu išli za dobro srpskom narodu”, između ostalog i to da je “prilikom posjete SAD-u 1993. godine poručio tadašnjem američkom predsjedniku Bilu Klintonu da bi trebalo bombardovati Srbe”.\nPremijer RS-a Milorad Dodik je prethodno rekao da nema ništa protiv toga da se papi Jovanu Pavlu II podigne spomenik u Banjoj Luci.\nIZ HDZ-a je saopšteno da su, nakon poruka iz Sarajeva da će spomenik papi biti srušen ako bude podignut u ovome gradu, Dodik, predsjednik HDZ-a BiH Dragan Čović i banjalučki biskup Franjo Komarica dogovorili da spomenik papi bude izgrađen u Banja Luci.


Teslina 'igračka' i dalje zbunjuje ljude: Žena potrčala da zaustavi auto bez vozača VIDEO\nIzvor: B92, 25.Feb.2021, 12:14\nTeslina "igračka" i dalje zbunjuje ljude: Žena potrčala da zaustavi auto bez vozača VIDEO\nFunkcija koja omogućava vozaču da pomoću aplikacije "pozove" svoj automobil da se isparkira i dođe do njega, dovodi do komičnih situacija.\nOsim najsavremenijim tehnološkim rešenjima, sjajnim performansama i velikom autonomijom u vožnji, Tesla kupce privlači i raznim "igračkama", odnosnom zabavnim funkcijama koji često zbunjuju druge ljude.\nJedna od takvih opcija je "Come To Me" (tzv. "summon" mod) koja vlasnicima omogućava da pomoću smartfon aplikacije "pozovu" >> Pročitaj celu vest na sajtu B92 << svoj automobil da se automatski isparkira i dođe do njih.\nOvu funkcija je zamišljena da se koristi na velikim parking prostorima tržnih centara ili aerodroma, gde vozilo može da bude parkirano i par stotina metara daleko.\nMeđutim, na ljude koji nisu upoznati sa tim, prizor automobila koji samostalno kreće sa parkinga - bez vozača u njemu - može da deluje šokantno, ali i da dovede do komičnih reakcija.\nTako je jedna žena, videvši da se Tesla Model 3 pokreće bez vozača, a u nameri da spreči nesreću - potrčala i pokušala da ga zaustavi rukama. Na sreću, vlasnik je video šta se dešava i zaustavio automobil putem aplikacije.


Duško Lopandić u Pressingu\nVesti Autor:Miona Živić22. maj. 201821:50 > 21:53\n„Nedavno završen samit u Sofiji je s jedne strane, dobar zbog činjenice da nije održan u poslednjih 15 godina uz nekoliko ranijih pokušaja…a s druge strane, ne možemo ni previše pozitivno da ga ocenimo. Međutim, treba da posmatramo ceo kontekst“, izjavio je Lopandić u emisiji Pressing na N1.\nPrema njegovim rečima, neke zemlje su na samitu u Sofiji bežale od reči „proširenje“ kao „od zmije“.\n„…kao na primer Francuska. Sa te strane, momenat za ulazak u EU još nije došao. Ali, sa proširenjima je uvek komplikovano. To je jedan komplikovan proces, a postao je još komplikovaniji poslednje dve decenije“, ocenio je Lopandić.\nNa pitanje da li je tačno da je Srbija, kako su pisali u nekim medijima, bila „minizvezda“ samita u Sofiji i šta bi to moglo da znači, Lopandić je kazao da je Srbija, uz Crnu Goru jedina u procesu pregovora.\n„I ovi simbolički gestovi uvek nešto znače. Sam samit je značajan simbolički“, kaže Lopandić.\n„To joj, ajde da kažemo, daje neku prednost…Otvaranje poglavlja ne znači nešto puno…U perspektivi, ako dođe do proširenja, verovatno će to biti u paketu. U tom smislu, ne verujem da će samo Crna Gora da se uključi. Ako bude proširenja, mislim da smo jaki kandidati da možemo zajedno u EU“, kaže Lopandić.\nOna je naglasio da je Srbija propustila da u EU uđe u „prošlom talasu“, kada je to uradila Hrvatska.\n„Nismo samo mi grešili“\n„Ja sam u jednom periodu direktno učestvovao u otpočinjanju pregovora sa EU, u pregovorima o stabilizaciji i pridruživanju i mogu da kažem da je početkom 2000. bio veliki optimizam i niko nije očekivao da će ovaj proces trajati toliko. On traje ne samo zbog nas, nego i zbog međunarodnih problema – EU je upala u seriju kriza koja traje do danas“, ocenio je gost N1.\n„Počevši od ubistva Zorana Đinđića, preko pitanja odnosa sa Crnom Gorom, onda pitanje Haga koje je trajalo godinama, pa 2008. sa jednostranim proglašenjem nezavisnosti Kosova, što je dodatno zakomplikovalo celi proces…i došli smo do ovoga gde smo danas“, dodao je.\n„Ali smo mi krenuli od jako niskog nivoa – imali smo devedesete koje niko nije imao, imali smo sankcije, pad industrijske proizvodnje, trebalo je bukvalno od nule da se krene. To je uticalo i na proces. Sad bi bilo komplikovano da se kaže kada i koliko je svaka vlada doprinosila ovom procesu“, rekao je Lopandić.\n„Mi smo imali jednu reformu pravosuđa koja je bila tragična. To je tema o kojoj treba da se postigne konsenzus u društvu, i bez obzira na ocene koje daje EU, proces reforme traje…Ona može da se u narednih pet godina ostvari i da se dostigne neki nivo koji bi se ocenio kao zadovoljavajući za članstvo“, kazao je Lopandić.\n„Problemi s medijima se ponavljaju i u EU, imate događaje na Malti, u Slovačkoj, Mađarskoj…Činjenica je da, ako pogledamo dokumenat o proširenju Evropske komisije, koji je pozitivan, unutra ima i mnogo negativnih stvari i ocena, tipa da je potreban razvoj pravne države, uspešnija borba protiv korupcije…U tom smislu sigurno da je važno da se i kod nas posveti veća pažnja i medijima“, naglasio je Lopandić.\n„Proces rešavanja problema s Kosovom mora da se nastavi ako želimo da napredujemo ka EU. Kad će on tačno da se realizuje, to ne znam“, rekao je Lopandić i dodao da je za to nadležan predsednik Srbije koji može i da predloži referendum, ako smatra da je on potreban.\n„Hrvatska bi mogla da pokaže više empatije za region“\n„Da može da uspori, može sigurno. Srbija se nalazi u jednoj nezgodnoj situaciji. U Briselu već godinama slušamo ‘pogrešili smo u slučaju Kipraš, i onda Srbija treba drugačije da odgovori na ta pitanja, ‘pogresili smo sa Slovenijom i Hrvatskom, e sad nećemo da se desi nešto slično’…Meni je pritom nelogično da se kaže ‘rešite sva pitanja pre ulaska u EU’. A šta će onda EU da radi kad uđemo.. Mislim da je to obostran proces“, kaže Lopandić.\nŠizofreno ponašanje u diskursu ‘EU ili Rusija’\nGovoreći o tome da li je Srbija opredeljena više ka EU ili ka Rusiji, Lopandić kaže da „postoji neka vrsta šizofrenije između javnog diskursa i onome šta se piše u tabloidima i prakse.\n„Naša vojska odlično sarađuje i sa NATO i sa misijama EU…Međunarodna kretanja su takva da Srbija stalno mora da ubeđuje partnere u Evropi da je čvrsto okrenuta ka EU“, kaže Lopandić.\n„Ja nisam u poziciji da komentarišem izjave ministara, to nije moj posao, ali mogu da primim k znanju ono što su rekli predsednik i premijerka, što je po logici stvari – morate pokazati upornost, i u javnom diskursu i u praksi pokazati neku privrženost tome da se izvrše reforme, a i da se vodi ta politika uključenja u EU“, kaže Lopandić.\n„Kada pogledate ekonomski aspekt, kulturnu saradnju i druge stvari, ponekad izgleda neprirodno da se u toj meri razmenjuju jake reči u regionu. Ponovo se vraćam na Hrvatsku da bi trebalo da pokaže veći stepen empatije. A kada se radi o BiH, iz Beograda je veliki napor uložen da se odnosi u regionu stabilizuju“, ocenio je Lopandić.\n„Šta će nam Evropa ako ostanemo na ovom stepenu razvoja. Uvek je lakše ako je region stabilan“, kazao je.\npre 16 min 449


Pčelari traže isplatu zaostalih subvencija - Pčelarstvo\nPčelari traže isplatu zaostalih subvencija\nProizvođačima meda nije isplaćeno preostalih 11 odsto budžetskih sredstava za košnice i nabavku opreme iako su trebali da ih dobiju krajem januara.\nPčelarima još uvek nije isplaćeno 11 odsto iznosa za subvencije po košnici i za nabavku opreme iz 2017. godine, iako su zaostale subvencije po planu trebale da počnu da se isplaćuju krajem januara, navodi se na sajtu Saveza pčelarskih organizacija Srbije (SPOS).\nTim povodom Predsednik SPOS dr Rodoljub Živadinović sastao se sa direktorom Uprave za agrarna plaćanja Žarkom Radatom i razgovarao o uzrocima ovog problema. Utvrđeno je da je problem nastao jer Ministarstvo finansija, iako se radi o formalnosti, još uvek nije dostavilo saglasnost Ministarstvu poljoprivrede za početak isplate.\nČim se dostavi ova saglasnost dostavi, Vlada će doneti uredbu, a nakon toga počeće i isplata zaostalih subvencija\nPoslednja izmena 16 Feb, 2018 11:51\nPčelari bi uskoro mogli da dobiju digitalni katastar\nPrve subote u martu skup vojvođanskih pčelara\nBeograd daje podsticaje za nabavku pčelarske opreme\nPčelari mapiraju Frušku goru\nUskoro pravilnik o registraciji pčelarskih vozila\nTagovi: pčelari traže zaostale subvencije


Kim Kardšijan "zamrzla" naloge: "Ne mogu da sedim i ćutim dok se širi mržnja" - BIGportal.ba\n16 Septembra, 2020 16 Septembra, 2020 0444\nRijaliti zvezda ohrabrila je sledbenike da se pridruže kampanji da se društvene mreže učine “odgovornijim”.\nKim Kardašijan kaže da će “zamrznuti” svoje naloge na Instagramu i Fejsbuku jer te platforme “dozvoljavaju širenje mržnje, propagande i dezinformacija”.\nU utorak je zvezda rijalitija “U korak sa Kardašijanovima” objavila da namerava da se pridruži protestu nastalom u kampanji “Prestanite da mrzite zbog profita na Tviteru”.\n“Volim što mogu da se direktno povežem sa vama putem Instagrama i Fejsbuka, ali ne mogu da sedim i ćutim dok se na ovim paltformama i dalje širi mržnja, propaganda i dezinformacije – koje su kreirale grupe da bi unele razdor i razdvojile Ameriku – koje samo čekaju da preduzmu korake nakon što ljudi stradaju”, napisala je ona. “Dezinformacije koje se dele na društvenim mrežama imaju ozbiljan uticaj na naše izbore i podrivaju našu demokratiju.”\n“Molim vas, pridružite mi se sutra, kada ću privremeno ugasiti svoj nalog na Instagramu i Fejsbuku kako bih poručila Fejsbuku #StopHateForProfit” (Prestanite da širite mržnju zbog profita).\nKim Kardašijan (39) je zaključila da Tviter ne podstiče svoje sledbenike da saznaju više o tome “kako da sačuvaju istinu”. Prema kampanji, koja sebe opisuje kao “tekuću kampanju koja drži da su kompanije odgovorne za širenje mržnje na svojim platformama”, dvadesetčetvoročasovno ‘zamrzavanje’ je deo njihove “nedelje akcije” i održaće se 16. septembra.\n“Sve veći broj pojedinaca najavljuje da će se pridružiti kampanji ‘Stop mržnji zbog profita’ na nedelju dana u akciji koja počinje u ponedeljak, 14. septembra”, navodi se u kampanji.


VESIĆ UOČI TAKMIČENJA FIBA BASKET 3X3 U BEOGRADU: Srbija još jednom pokazuje da je zemlja košarke! - Informer\n14:31 Beograd 0\nVESIĆ UOČI TAKMIČENJA FIBA BASKET 3X3 U BEOGRADU: Srbija još jednom pokazuje da je zemlja košarke!\nPredstojećeg vikeda Beograd će biti domaćin oficialnog FIBA 3x3 Challenger takmičenja u basketu ispred Štark arene i to je prava prilika da Srbija još jednom pokaže da je zemlja košarke, istakao je zamenik gradonačelnika Beograda Goran Vesić\nVesić je na konferenciji za medije u Skupštini Beograda dodao da se nada da će takav turnir, koji se prvi put održava u našoj zemlji, postati tradicija.\nOn je poručio da je predstojeći turnir najveći čelenžer na svetu i da mu je drago što će biti u prestonici Srbije.\n"Presrećni smo što mozemo da igramo turnir iz tako značajne serije u Srbiji. Donosi nam puno bodova u kvalifikacijama za Olimpijske igre, odnosno veliku šansu za plasman", poručio je on.\n"To je nagrada za momke koji uspešno reprezentuju Srbiju. Trudili smo se da napravimo najveći čelendžeru na sveta, a nista toga ne bi bilo bez podrške Grada", naveo je Koprivica pre nego što je Vesiću uručio dres.\nFIBA 3x3 Challenger se igra u subotu i nedelju na terenu kod Štark arene.\nBeograd Goran Vesić Turnir basket 3x3


Eparhija valjevska potvrdila: VLADIKA MILUTIN I DVOJICA SVEŠTENIKA POZITIVNI NA KORONU | Opština Zvornik\n– Nasuprot ovoj nepobitnoj činjenici, Eparhija valjevska sa žaljenjem konstatuje da su se pojavile neistinite i zlonamerne tvrdnje o uzroku pojave virusa korona u Valjevu, koje na najsramniji način povezuju i samog episkopa sa tom činjenicom. Naime, najpre je sa samog vrha gradske vlasti u Valjevu poslata netačna informacija o tome da je jedan od uzroka pojave virusa korona u Valjevu „skorašnja poseta jednog sveštenika iz Italije Eparhiji valjevskoj”. Kako to obično biva, svaka lažna vest dobija svoje metastaze, tako da smo mogli čuti mnogo toga — od toga da je ,,početkom marta došla nekolicina sveštenika iz Italije”, do toga da je čitava jedna „delegacija iz Italije posetila Eparhiju valjevsku” – saopštila je kancelarija vladike Milutina.\n– Sve aktivnosti koje je episkop Milutin vršio vezane su isključivo za period pre bilo kakvih mera koje je donela Vlada Srbije, a odnose se na ograničeno kretanje, odnosno u isto vreme kada su na primer, gradski oci bili veoma aktivni u predizbornoj kampanji, pre pojave bilo kakvih simptoma bolesti. Od trenutka proglašenja vanrednog stanja, episkop Milutin ni za jedan metar nije napustio sedište Eparhije valjevske i od početka je poštovao pravila samoizolacije, odgovorno dajući primer svim sveštenicima i vernicima – navodi se u saopštenju.\n„ISPOŠTOVALI SMO SVE MERE“ Nakon jučerašnjeg snimka pričešća iz Novog Sada oglasila se i SPC\n– Ukoliko se nastavi ova medijska hajka protiv Eparhije valjevske i njenog eparhijskog arhijereja i sveštenstva, bićemo primorani da protiv svih klevetnika podnesemo odgovorajuće krivične prijave – najavila je Eparhija valjevska.\nTags •korona virus srbijaSPCValjevo\nLEPE VESTI ZA TROJICU VALJEVACA Nakon dve …\nNarodna kuhinja u Valjevu radi bez prekida …\nKragujevčani PROLEĆE DOČEKALI NA ULICAMA umesto u …


Vesić: Unapređujemo Komunalnu miliciju i komunalni red u Beogradu - EMBARGO 011\nZamenik gradonačelnika Goran Vesić uručio je danas u Svečanoj sali Starog dvora rešenja o prijemu u radni odnos 87 komunalnih milicionara.\nVesić je istakao da Grad Beograd trenutno ima 394 komunalna milicionara kojima će se priključiti još 45 ljudi koji su trenutno na obuci.\nNajavio je do kraja godine raspisivanje konkursa za novih 150 milicionara, dodavši da je 15 komunalnih milicionara u prethodnom periodu otpušteno iz službe jer se nisu ponašali na adekvatan način.\n– Cilj nam je jačanje najbitnije službe za uvođenje komunalnog reda u gradu. Takođe, pored novih ljudi, ulagaćemo i u novu opremu. Od jeseni će pripadnici Komunalne milicije dobiti nove uniforme daleko bolje i kvalitetnije od postojeće. Osnivamo takođe i nove stanice Komunalne milicije – najavio je Vesić i dodao da će Komunalna milicija ove godine dobiti i rečni patrolni čamac.\nVesić je novim komunalnim milicionarima poručio da će raditi specifičan posao.\n– Nalazićete se u različitim situacijama u kojima morate da pokažete visok stepen tolerancije. Bez obzira na neprijatne situacije, treba da imate na umu da predstavljate Grad Beograd i zakon. Većina građanki i građana želi da u gradu vlada komunalni red – kazao je Vesić.\nOn je podsetio da se kontinuirano povećavaju nadležnosti Komunalne milicije.\n– Od utorka ćete dobiti novu nadležnost za kontrolu dozvoljenog emitovanja muzike u baštama ugostiteljskih objekata. Uskoro i merače buke. Važno je da uvodite komunalni red, da budete prisutni na terenu i na usluzi građanima – naveo je zamenik gradonačelnika.\nSekretar za poslove komunalne milicije Ivan Divac je istakao da je cilj da se stvori respektabilna služba na usluzi građanima Beograda.\nOn je podsetio da se danas u službu prima druga klasa od 2018. godine, a ukupno 13. od osnivanja Komunalne milicije.\n– Verujem da ćete raditi na čast i ponos sebe i svojih porodica, kao i na ponos Grada Beograda. Verujem da ćete doprineti reformi Komunalne milicije, koja je započeta pre tri godine, te dokazati da smo služba koja zaslužuje poverenje građana i Gradske uprave – ukazao je Divac.\nDogađaju je prisustvovao pomoćnik gradonačelnika Andreja Mladenović i rukovodilac Sektora za unutrašnju kontrolu Komunalne milicije Ranko Šekularac.\n‘SRBI, PONOSNO ISTUČU SVOJU ZASTAVU MA GDE BILI!’ Vesić svim građanima čestitao Dan srpskog jedinstva, slobode i nacionalne zastave\nVesić: Građani na levoj obali Dunava konačno dobijaju kanalizaciju\nOd 7.marta novi sajt Komunalne milicije,brza prijava prekrsa


Šok: Kej Di odustao od odlaska na SP u Španiju - Košarka, NBA, Reprezentacija, Top News\nHotSport»Košarka, NBA, Reprezentacija, Top News»Šok: Kej Di odustao od odlaska na SP u Španiju\nŠok: Kej Di odustao od odlaska na SP u Španiju\n| 2014-08-08T10:38:03+01:00\t8. avg 2014. 10:34|0 komentara\nReprezentacija Sjedinjenih Američkih Država nastavlja pripreme za Svetsko prvenstvo 14. avgusta u Čikagu, a među igračima neće biti Kevina Duranta.\nGeneralni menadžer nacionalnog tima SAD, Džeri Kolanđelo, objavio je da se jedna (ako ne i najveća)od najvećih zvezda tima povlači sa priprema i neće konkurisati za mesto putnika u Španiju.\n“Kevin je razgovarao sa trenerom Križevskim i sa mnom, i rekao nam je da je isrcpljen mentalno i fizički zbog prethodne sezone i svojim mnogobrojnim obavezama. Pokušao je da bude deo svega na kampu u Las Vegasu, ali je osetio da nije spreman da ispuni svoje obaveze prema timu”, stoji Kolanđelovoj izjavi za javnost.\nKolanđelo je dodao da on i trener Križevski podržavaju Duranta, da mu žele sve najbolje u pripremama za narednu sezonu, ali i da se raduju što će biti deo reprezentacije u budućnosti.\nPovodom svoje odluke oglasio se i sam Durant:\n“Ovo je bila veoma teška odluka s obzirom da je veliki ponos predstavljati svoju zemlju. Znam da dugujem svojim saigračima potpunu fokusiranost. Posle početka priprema shvatio sam da nisam u stanju da ispunjavam svoje obaveze prema timu u potpunosti. Potrebno mi je da se odmorim psihički i fizički, sa ciljem da se pripremim za narednu NBA sezonu. Navijaću za reprezentaciju i radujem se zajedničkim projektima sa njom”, rekao je aktuelni MVP NBA lige piše nbaserbia.\nTAGOVI: NBA, Košarkaška reprezentacija SAD, kevin durant, Oklahoma Siti Tander, MVP


OPASNOST NA DVA TOČKA - Glas Podrinja\nOPASNOST NA DVA TOČKA\nNajčešći prekršaji koje prave vozači motora su nenošenje zaštitne opreme i prekoračenja brzine. Biciklisti neretko pod dejstvom alkohola i neosvetljeni\nLepo vreme izmamilo je na ulice veći broj biciklista i motociklista. Dok oni ističu svoju ugroženost od strane vozača drugih vozila, na njihov račun idu kritike da voze nepažljivo i da se ne pridržavaju saobraćajnih propisa.\n-Vozači motocikala se najčešće kreću putevima sa prvenstvom prolaza, ali njihova brzina može da bude bitan uzrok saobraćajnih nezgoda. Što je veća brzina veće su i posledice. Činjenica je da su materijalne štete ogromne, ali povrede koje nastanu tom prilikom su užasne. Zbog toga je bitno da se nose zaštitne kacige, jer se u praksi pokazalo da spašavaju živote, upozorava Rajko Mićić, viši policijski inspektor u saobraćajnoj policijskoj ispostavi Šabac.\nKažne za vozače motora su od 5.000 dinara, pa sve do 100.000. Vožnja bez kacige, i za vozača i za lice koje se prevozi, se kažnjava sa 5.000 dinara. Ako policija primeti motociklistu da vozi bez ruku, kazniće ga sa 20.000 dinara, a ako brzinu u naseljenom mestu prekorači više od 70 kilometara kazna je 100.000 dinara.\n-Motorima lako postižu brzine od 120 kilometara na čas, i veće. Da bismo to suzbili u narednom periodu uključićemo pripadnike Uprave saobraćajne policije sa civilnim motorima, kaže Mićić.\nDirektor Moto kluba “Čivija“ Dragan Antonić smatra da je najbitnije da se pre bilo kakvog uključivanja u saobraćaj motor pripremi, pre svega da se provere pneumatici i sistem za kočenje. Dodaje da je obavezno koristiti zaštitnu opremu, ne samo zbog propisa, nego pre svega zbog sopstvene bezbednosti. Navodi da je najbolje koristiti kompletnu opremu: čizme, pantalone, jaknu, rukavice i kacigu, koja može baš dosta da zaštiti vozača.


Superbrands Srbija - Publikacije\nSuperbrands Srbija poboljšava informisanost o delatnosti brendiranja i promoviše je putem utvrđivanja i određivanja vodećih međunarodnih i lokalnih brendova na srpskom tržištu. Kliknite na donje Superbrendove kako biste saznali njihovu priču o tome kako su uspeli u brendiranju.\nPrvo izdanje Biblije brendiranja sa Superbrendovima predstavio je 55 nagrađenih brendova koji su se pridružili programu i iskoristili priliku da svoj uspeh promovišu u ovom luksuznom i obimnom ilustrovanom izdanju.\nLuksuzna Biblija brendiranja prikazuje istorijat, razvoj i uspehe mnogih od najjačih brendova u Srbiji, usput otkriva i neke neverovatne i izuzetne stvari, a predstavlja i marketing menadžere koji stoje iza uspešnih brendova. Ovakvo luksuzno ilustrovano izdanje obično se naziva knjigom koja treba da se nađe na svakom stolu, jer zaista zahteva i zaslužuje pažnju zbog obilja informacija koje sadrži, kao i zbog lepote kojom odišu nadahnuti dizajn, fotografije jarkih boja i otmeni reklamni stil.\nViše od 8.000 primeraka prvog izdanja distribuirano je i u zemlji (privrednim institucijama, naučnicima i univerzitetskim radnicima, stručnjacima za tržište, novinarima i javnosti) i u inostranstvu, svim zemljama koje imaju Superbrands. Ova moćna promocija obezbeđuje dokaze o izuzetnom statusu nagrađenih brendova za postojeće i buduće klijente, medije, dobavljače, investitore i zaposlene, i to širom sveta.


FCC ažurirao upozorenja za građane SAD-a | PC Press\nFCC ažurirao upozorenja za građane SAD-a\n25. juni 2021. 25. juni 2021. Nemanja Momčilović\nSavezna komisija za komunikacije (FCC) saopštila je da je kombinovala „Predsednička upozorenja“ i upozorenja Federalne agencije za upravljanje vanrednim situacijama (FEMA) u jednu tekstualnu poruku. Te dve kategorije će sada biti u novoj pod nazivom „Nacionalna upozorenja“, i biće aktivna na svim uređajima koji primaju bežična hitna upozorenja.\nAgencija želi da izbegne ponavljanje lažne uzbune 2018. godine na Havajima\nCilj je upozoriti javnost na prirodne katastrofe i druge krizne situacije koje imaju sve veći značaj s obzirom na vanredne situacije i katastrofe sa kojima su se Amerikanci suočavali poslednjih godina. Lažna uzbuna na Havajima 2018. godine, gde su stanovnici upozoreni na neposrednu pretnju balističkih raketa koja nije bila stvarna, naglasila je potrebu za poboljšanjem sistema upozorenja.\nNova pravila pružaju državama kontrolnu listu informacija za sopstvene sisteme za uzbunjivanje i podstiču države da formiraju odbore koji će pomagati u obaveštavanju upozorenja na državnom nivou. Prema novim pravilima, vladine agencije mogu prijaviti lažna upozorenja FCC-ovom 24/7 operativnom centru i dati smernice o tome kako oglašivači upozorenja mogu ponoviti prenos upozorenja. Kasnije ovog leta, FEMA i FCC sprovešće nacionalni test bežičnih upozorenja i sistema za uzbunu u vanrednim situacijama koji šalje upozorenja putem radio stanica i televizora.\n← Google dodaje encrypted messaging u svoju Android aplikaciju\nSvuda pođi u Gorski Hotel na Kopaonik dođi →


Foto: Yuya Matsuo / Instagram\nO ovom mladiću čiji rad na Internetu prati na desetine hiljada ljudi, "Blic" je već pisao u oktobru prošle godine, a kako izgleda nova serija njegovih fotografija nastalih u Beogradu pogledajte u galeriji.\nPogled na Slaviju\nSunce posle kiše u Knez Mihailovoj\nJapanski fotograf podelio je sa pratiocima na "Instagramu" fotografiju velelepnog pogleda koji se pruža iz hotela "Slavija".\nIz iste zgrade, ali iz drugog ugla, objektivom je ovekovečio i najveću srpsku bogomolju - Hram Svetog Save.\nU zbirci fotografija nalazi se i romantičan prikaz Kalemegdana, najznačajnijeg kulturno-istorijskog kompleksa grada.\nGotovo da nema fotografa koji je posetio srpsku prestonicu, a da nije uslikao najprepoznatljiviji simbol grada - trijumfalni spomenik Pobednik, te tako ni Macuo nije bio izuzetak.\nOčigledno zanimljiva Japancu je bila i Crkva Svete Petke, u Donjem gradu Beogradske tvrđave.\nNajpoznatija ulica u Beogradu poslužila je kao inspiracija brojnim fotografima, a Juja ju je ovog puta zabeležio osunčanu nakon kiše.\nDosta pažnje, lajkova i komentara privukla je fotografija zalazećim suncem okupanog Beograda, fotografisanog iz "ptičje perspektive" na Terazijama.\nGrađenu po uzoru na crkvu manastira Gračanica, Crkvu Svetog Marka na Tašmajdanu Macuo je fotografisao noću, sa desetinama svetlosnih odsjaja oko nje, koji su samo istakli lepotu ovog zdanja.\nJoš jedan od interesantnih kadrova za fotografa bila je i mostovna struktura Zapadne kapije Beograda, popularno zvane "Geneks" kula.\nGost Beograda nije se zadržao samo u užem centru prestonice, pa je tako fotografisao i u Zemunu, gde mu je za oko zapala Kula Gardoš, koje se kao važna odbrambena tačka vekovima izdizala iznad desne obale Dunava.


Banjaluka: Dani Srbije u Srpskoj\nBaletskom predstavom "Ko to tamo peva" Narodnog pozorišta iz Beograda 10. oktobra u Banjaluci je otvorena manifestacija "Dani Srbije u Srpskoj", u okviru koje će do 24. oktobra u gradovima širom Srpske biti predstavljen bogat kulturno-umetnički program.\nU izjavi za medije, generalni konzul Vladimir Nikolić izrazio je zadovoljstvo što će se Srbija u okviru ove manifestacije predstaviti publici u Srpskoj reprezentativnim delima svoje kulture i ocenio da je to nastavak plodonosne saradnje između Srbije i Republike Srpske u svim segmentima. "Ovog puta tema je kultura i Srbija će se Srpskoj predstaviti sa osam izrazito vrednih kulturnih događaja u nekoliko gradova", istakao je Nikolić.\nProgram "Dani Srbije u Srpskoj" narednog dana nastavljen je koncertom kvarteta Beogradske filharmonije u Domu kulture u Bratuncu, a 12. oktobra nastupom Ansambla narodnih igara i pesama Kosova i Metohije "Venac" u Centru za kulturu i obrazovanje u Doboju.\nAnsambl "Venac" nastupio je i u nedelju, 13. oktobra, u Domu kulture u Kozarskoj Dubici, a istog dana u Kulturnom centru u Trebinju održan je koncert kvarteta Beogradske filharmonije.\n"Dani Srbije u Srpskoj" biće nastavljeni 16. oktobra koncertom Srpskih pravoslavnih pojaca u Kulturnom centru Trebinje, a 18. oktobra u Centru za kulturu "Semberija" u Bijeljini.\nZavršna manifestacija biće u Muzeju savremene umetnosti Republike Srpske u Banjaluci gde će 24. oktobra biti otvorena izložba Galerije Matice srpske "Evropski fenomeni".\nOrganizator "Dana Srbije u Srpskoj" je Ministarstvo kulture i informisanja Srbije uz podršku Generalnog konzulata u Banjaluci.


Kulturni centar Pećinci: Prikazana predstava „Pažljivkova pravila u saobraćaju“ – RTV Centar Srem\n09/10/2017 sofija Glavno, Mladi i deca, Pećinci 0\nU pećinačkom Kulturnom centru prikazana je interaktivna predstava „Pažljivkova pravila u saobraćaju“ za đake prvake sve tri osnovne škole sa teritorije opštine Pećinci, u organizaciji Saveta za bezbednost saobraćaja Opštine Pećinci i Agencije za bezbednost saobraćaja iz Beograda.\nNajmlađim učesnicima u saobraćaju predstava je na zabavan i edukativan način približila najosnovnija pravila ponašanja u saobraćaju, a kako je rekao Milan Stepanović predsednik Saveta za bezbednost saobraćaja, pećinačka lokalna samouprava dosta pažnje pridaje upravo đacima prvacima, kako bi što bezbednije učestvovali u saobraćaju na putu do škole.\n„Naš godišnji plan i program usaglašen je sa Nacionalnom strategijom za bezbednost, a cilj je da do 2020. godine ne bude ni jedno poginulo dete. Upravo zato u saradnji sa Agencijom za bezbednost sprovodimo ovakve akcije, koje su, rekao bih, urodile plodom, jer je broj povređenih učesnika u saobraćaju na teritoriji naše opštine smanjen za 15 odsto u odnosu na prošlu godinu, a nemamo ni jedno poginulo dete“, istakao je Stepanović i dodao da će opštinski Savet nastaviti sa akcijama koje za cilj imaju edukaciju najmlađih učesnika u saobraćaju.\nU glavnoj ulozi predstave je upravo Pažljivko, već prepoznatljiv najmlađima, koji sve vreme uključuje decu i poziva ih da aktivno učestvuju u predstavi odgovarajući na pitanja, pevajući i na taj način pomaže im da lakše usvoje znanja o najvažnijim pravilima ponašanja u saobraćaju, koja vode ka njihovoj bezbednosti.\nNikola Brborić iz Agencije za bezbednost saobraćaja istakao je značaj predstave koja ima višestruke ciljeve.\n„Želimo da se deca na jedan zanimljiv način upoznaju sa pravilima u saobraćaju i da sa ovakvih događaja, kao što je današnji, ponesu kući svoje utiske, da ih podele sa roditeljima i ukućanima, da oni čuju šta su deca naučila, i da sutra isprave svoje roditelje u situacijama kao što je prelazak ulice van pešačkog prelaza. Osnovna ideja je da zaštitimo decu u saobraćaju što je više moguće“, rekao je Brborić.\nZa sve đake prvake sa teritorije pećinačke opštine, Savet za bezbednost saobraćaja Opštine Pećinci je obezbedio edukativnu knjigu „10 lekcija koje život znače“ kao jednu od mera za podizanje bezbednosti učenika u saobraćaju, a naročito na putevima u zonama škola, dok je Agencija za bezbednost pripremila knjigu “Pažljivkova pravila” i reflektujuće narukvice. Ove godine u preventivnu kampanju o bezbednom ponašanju u saobraćaju uključio se i pećinački Crveni krst koji je deci poklonio raspored časova na temu bezbednosti.\nInđija: Zlatna medalja za karatistu Milana Crnobranju


Opština Mali Iđoš izdvaja oko 10 miliona dinara za zaštitu životne sredine - Naša Mesta\nNaslovna Ekologija Opština Mali Iđoš izdvaja oko 10 miliona dinara za zaštitu životne sredine\nSa nešto više od 13 hiljada stanovnika, Mali Iđoš, jedna od najmanjih opština u Vojvodini, u projektima za zaštitu životne sredine u ovoj godini učestvuje i svojim sredstvima u iznosu od oko deset miliona dinara.\nOpština je iz sopstvenih izvora izdvojila sredstva za nekoliko projekata među kojima su „Upravljanje ostalim vrstama otpada – upravljanje čvrstim komunalnim otpadom Regionalna deponija Subotica“, oko dva miliona dinara, „Unapređenje upravljanja otpadnim vodama“ milion dinara, dok je pola miliona izdvojeno za „Praćenje kvaliteta elemenata životne sredine“ i „Stručne usluge“.\nU projektima „Izgradnja centralnog postrojenja za prečistač otpadnih voda“ i „Magistralni kolektor fekalne kanalizacije“ sa sredstvima je učestvovala i AP Vojvodine.\nAutonomna Pokrajina Vojvodine u projektu „Izgradnja centralnog postrojenja za prečistač otpadnih voda“ učestvuje sa 240.627.000 dinara, dok je Opština izdvojila 2.900.000 dinara.\nU projektu „Magistralni kolektor fekalne kanalizacije“ Autonomna Pokrajina Vojvodine učestvuje sa 365.810.000 dinara, a Opština sa 2.932.000 dinara.\nRadovi na izgradnji centralnog prečistača otpadnih voda i magistralnog kolektora su u toku, ostao je gradjevinski deo i kompletno opremanje, koje bi trebalo da se završi do marta naredne godine.\nPrethodni tekstParaćinu tri miliona dinara za subvencionisanu ugradnju solarnih panela\nSledeći tekstPrivreda tri puta više koristi e-upravu od građana\nŠta o cirkularnoj ekonomiji misle kompanije – Upravljanje otpadom i dalje...\nPilot postrojenje za tretman zelenog otpada u Novom Sadu


VW se nagodio sa SAD, plaća 4,3 mlrd dolara kazne\nBizlife\t11.01.2017 20:25\nNemački auto-gigant postigao je dogovor sa američkim regulatorima za rešavanje problema zbog dizel skandala. Kompanija će platiti 4,3 milijarde dolara kazne.\nNemački Folksvagen (Volkswagen) postigao je 4,3 milijardi dolara „težak“ nacrt nagodbe sa američkim regulatorima za rešavanje problema prekomerne emisije izduvnih gasova iz dizel motora, a planira i da se izjasni krivim.\nIz VW kažu da će troškovi određeni za rešavanje ovog problema premašiti predviđenih gotovo 18,2 milijardi evra, odnosno, 19,2 milijarde dolara. Ističu i da će tokom tri iduće godine biti pod nezavisnim nadzorom.\nOčekuje se da VW prizna krivicu kao dio nagodbe najranije u srijedu. Nagodba o priznanju krivnje trebat će odobrenje američkog saveznog suca.\nVolkswagen je u septembru 2015. priznao da je u svojim automobilima sa dizel motorima ugradio softver koji je prilikom eko-testiranja vozila lažno pokazivao emisiju izduvnih gasova. Kompanija je u SAD prodala gotovo pola miliona spornih automobila. Posle je VW priznao da je to slučaj s 11 miliona vozila širom sveta.\nIzvršni direktor Volkswagena Oliver Schmidt optužen je u za zaveru da prevari SAD, a proizvođač za prikrivanje prevare.\nNagodba s Ministarstvom pravosuđa neće okončati istragu oko varanja na emisiji izduvnih gasova i postoji mogućnost podizanja kaznenih prijava za izvršne direktore grupacije.\nFolksvagenu predstoje još dve godine otkupljivanja i popravljanja američkih dizel automobila sa spornim softverom.\nKompanija je već pristala platiti oko 17,5 milijardi dolara kako bi rešili civilne tužbe, pa je ponudila otkup približno 500.000 automobila sa spornim softverom.


Uskoro početak četvrte faze projekta gasifikacije naselja Kromolj, Slatina, Poljine i Šip – Energetika.ba\nU prostorijama Općine Centar, u ponedjeljak 13. maja 2019. godine načelnik dr. Nedžad Ajnadžić i direktorica Kantonalnog javnog komunalnog preduzeća „\nU prostorijama Općine Centar, u ponedjeljak 13. maja 2019. godine načelnik dr. Nedžad Ajnadžić i direktorica Kantonalnog javnog komunalnog preduzeća „Sarajevogas“ Nihada Glamoč potpisali su protokol o saradnji na realizaciji projekta izgradnje distributivne gasne mreže i priključaka do izlaza iz putnog pojasa u naseljima Kromolj, Slatina, Poljine i Šip.\nPomenutim protokolom definisana su prava i obaveze potpisnika, te način i uslovi realizacije projekta. Podsjećamo da je u prošloj godini okončana realizacija treće faze projekta izgradnje distributivne gasne mreže u naseljima Kromolj i Poljine čija je vrijednost iznosila 406.230 KM, a sredstva je obezbijedila Općina Centar u svom budžetu.\n–Danas smo potpisali protokol sa Općinom Centar o realizaciji četvrte faze izgradnje distributivne mreže u naseljima Kromolj, Slatina, Poljine i Šip. Ova faza podrazumijeva izgradnju dijela distributivne mreže u Ulici Svetozara Ćorovića, te dijela distributivne gasne mreže u okviru sanacije i rekonstrukcije saobraćajne infrastrukture od kružnog toka kod bolnice Jagomir, za koji je u toku izrada idejnog projekta, te izgradnju dijela distributivne mreže u naselju Šip. U ovoj fazi se stvaraju uslovi za proširenje gasifikacije naselja Nahorevo, koje će se u sljedećim fazama realizacije povezati sa izgrađenim gasovodima u prethodnim fazama. Početak radova očekujemo za desetak dana ili u krajnjem slučaju početkom juna, a svi radovi će biti završeni do početka sezone grijanja, pojasnila je Glamoč.\n-Realizacija ovog projekta je od velikog značaja i za Sarajevogas, ali prije svega za stanovnike pomenutih naselja. Na ovome se nećemo zaustaviti, a u narednom periodu planiramo nastaviti širiti gasnu infrastrukturu. Očekujemo da će realizacijom projekta stanovnici ovih naselja biti zadovoljni, naglasio je Ajnadžić.


subota, 25. februar 2017. 19:00h\nPročitano 3810 puta\nOvogodišnja manifestacija “Dani ruske salate u Pančevu” biće upriličena u subotu, 25. februara, u 17 časova (za takmičare), a od 19 časova za posetioce u Domu vojske.\nDruštvo srpsko-ruskog prijateljstva ''Dositej Obradović'' iz Pančeva uz pomoć Turističke organizacije Pančevo organizovaće treću humanitarnu manifestaciju međunarodnog karaktera, koja za cilj ima promovisanje ovog, za mnoge narode, nacionalnog kulinarskog specijaliteta, koji je jedinstven po tome što ga svaki narod i domaćinstvo spremaju po svom receptu.\nOčekuje se da će manifestaciji prisustvovati veliki broj predstavnika ambasada prijateljskih zemalja, predstavnici Vlade i ministarstava Srbije, predstavnici Vojske Srbije, crkveni velikodostojnici, predstavnici Društava srpsko-ruskog prijateljstva iz mnogih gradova Srbije, predstavnici nacionalnih zajednica, kao i brojni predstavnici političkih partija i privrede koji podržavaju naš rad, navodi se između ostalog u saopštenju.\nOrganizatori očekuje da premaše prošlogodišnji broj učesnika, od 100 takmičara i više stotina posetilaca.\nU okviru programa u banket sali Doma Vojske Srbije u Pančevu biće priređen i kulturno umetnički program.\nDatum: subota, 25. februar 2017.\nMesto: Dom vojske, Trg mučenika 1, Pančevo\ndani ruske salate\ndruštvo srpsko ruskog prijateljstva\nmanifestacija dani ruske salate\nŠkolsko takmičenje violinista\nSolistički koncert Stefana Fuksa u...


Toplane – Sarajevo istražuju potencijal geotermalne energije u sistemu daljinskog grijanja - energis.ba\n21/07/2020 Uncategorized @bs\nSarajevo je jedan od gradova sa najzagađenijim vazduhom, ne samo u regionu, već i u svijetu. Toplane Sarajevo kao osnovno gorivo koriste prirodni gas, koji, takođe, doprinosi zagađenju.\nKrajnji cilj projekta je iskorištavanja obnovljih izvora energije u sistemu daljinskog grijanja\nOvo preduzeće je saopštilo da je sa Fondom za zaštitu okoliša Federacije BiH potpisalo Ugovor o dodjeli finansijskih sredstava u okviru “Projekta hidrogeoloških istraživanja termalnih voda na području Ilidže za potrebe daljinskog grijanja Toplana Sarajevo”. Krajnji cilj projekta, kako se navodi, je iskorištavanje obnovljih izvora energije u sistemu daljinskog grejanja.\nToplane će od Fonda dobiti 35.000 KM za izradu projektne dokumentacije.\nAko istraživanja budu uspješna izgradiće se geotermalna bušotina na koju će Toplane imati koncesiju\nUkoliko hidrogeološka ispitivanja kroz prvu fazu ovog projekta pokažu svoju opravdanost u smislu pronalaska geotermalne vode zadovoljavajuće temperature, nastaviće se izgradnja geotermalne bušotine na koju će Toplane imati koncesiju i koristiti geotermalnu vodu u sistemu daljinskog grijanja, prenijeli su mediji.\nImplementacijom tog projekta planirano je zagrijavanje ilidžanskih naselja koje pokrivaju kotlarnice Mala Aleja, Mlade Bosne i Tome Međe.\nRealizacijom ovog projekta uveo bi se potpuno novi način zagrijavanja koji isključuje korištenje prirodnog gasa i drugih alternativnih energenata u proizvodnji toplotne energije, što bi imalo neprocjenjiv pozitivan uticaj na kvalitet vazduha, saopštile su Toplane – Sarajevo.\nFond za zaštitu okoliša FBiH geotermalna energija prirodni gas Sarajevo Toplane - Sarajevo


“Nikajevi mogu istaći albansku zastavu” | Kosovo za Sandzak\n“Nikajevi mogu istaći albansku zastavu”\nJuni 16, 2017 Ismet Azizi\nNakon što su policajci od porodice Nikaj u Dinoši tražili da sklone albansku zastavu sa svoje kuće, jer je upotreba zastave tuđe države sankcionisana zakonom i predviđa kaznu do 2.000 eura, potpredsjednik Skupštine i predsjednik Nacionalnog savjeta Albanaca Genci Nimanbegu je istakao da je upotreba nacionalnih simbola po Zakonu o manjinskim pravima i slobodama.\n“Garantovao sam porodici Nikaj da je upotreba nacionalnih simbola slobodna, kako po Ustavu, tako i po Zakonu o manjinskim pravima i slobodama i Zakonu o upotrebi nacionalnih simbola (za nas najvažnijim pravnim aktima), te da je istaknuta zastava nacionalni simbol Albanaca u Crnoj Gori. U vezi s tim smo službeno kao Nacionalni savjet Albanaca dva puta obavijestili Ministarstvo unutrašnjih poslova (2011. i 2015.)”, saopštio je Nimanbegu nakon posjete porodici Nikaj.\nOn je naglasio da se zastava i dalje vijori na kući, te da je ponašanje policijskih službenika bilo korektno.\nNimanbegu s Nikajevima\n“Takođe, iskazao sam spremnost da budem na raspolaganju za moguće probleme ove prirode i kao ličnost, i u imenu funkcija koje obavljam. Za mene je poražavajuće, da Ministarstvu unutrašnjih poslova još nije jasno da su Ustav, Zakon o manjinskim pravima i slobodama i Zakon o upotrebi nacionalnih simbola koji omogućavaju slobodnu upotrebu nacionalnih simbola hijerarhijski viši od Zakona o javnom redu, posebno kada svakom policajcu na ulici je jasno da je to naš nacionalni simbol”, kazao je Nimanbegu.


Nestabilne lokalne skupštine : Politika : POLITIKA\nPolitika\tNestabilne lokalne skupštine\nU mandatu ove republičke vlade privremene mere uvedene su u deset opština\tOdmah posle novogodišnjih i božićnih praznika građani Odžaka imaće još jedan „praznični” dan – vanredni lokalni izbori u ovoj opštini zakazani su za 24. januar. Posle njih na birališta izlaze Negotinci (7. marta 2010), a onda će i Aranđelovčani birati nove odbornike, samo što se u njihovom slučaju još ne zna kada.\nZa poslednjih nekoliko godina najviše prinudnih mera uvedeno je 2006. Tada je u 13 lokalnih samouprava formiran privremeni organ. U 2007. privremene mere uvedene su u šest jedinica lokalne samouprave.\nMinistar zadovoljan Ministar za državnu upravu i lokalnu samoupravu Milan Marković u izjavi za „Politiku” kaže da je ministarstvo zadovoljno stabilizacijom prilika u sistemu lokalne samouprave. „Zakonska regulativa je ispunila svoj osnovni zadatak (cilj koji je kao prioritet postavljen prilikom izrade zakona u prošlom mandatu), stvoren je osnov za dalje unapređenje sistema lokalne samouprave u Srbiji. To je posebno važno istaći imajući u vidu dešavanja u Srpskoj radikalnoj stranci koja su uzrokovala više od 600 spornih situacija koje su prevaziđene po sili zakona bez ikakvih posledica po sistem lokalne samouprave”, naglašava Marković.\nRadikali u padu, vladajuće stranke u usponu\nU većini opština u kojima su uvedene privremene mere u poslednjih godinu dana na vlasti je bila koalicija u kojoj su radikali bili najjači partner, da bi posle ponovljenih izbora stranke koje su formirale Vladu Srbije uglavnom dobijale više odborničkih mandata i formirale lokalnu vlast. Sa rezultatima beogradskih opština Zemun i Voždovac trend pada radikala se nastavlja, ali je u prvi plan izbila nova opoziciona stranka SNS.\nUskoro izbori i u Kosovskoj Mitrovici\nU toku 2009. godine raspuštene su skupštine tri opštine na Kosovu i Metohiji – u Prištini i Peći (sa sedištima u Gračanici i Goraždevcu) i u Leposaviću. Vlast u opštini Peć formirali su SPS, DS i SDP, a u Prištini SNS, DSS i DS. U Leposaviću su izbori održani 29. novembra i u najavi je vlast DS-a i SPS-a. Očekuje se da Vlade Srbije uskoro donese odluku o raspuštanju SO Kosovska Mitrovica.\nB. Baković\tobjavljeno: 18/12/2009


Benun je kao primer navela slučaj karikaturiste Dušana Petričića koji je, kako je rekla, otpušten iz dnevnog lista Politika, kao i izložbu Necenzurisane laži, za koju je ocenila da je „označila one koji su bili kritični prema vladi ili su postavljali pitanja o zločinu u Srebrenici“.\n„Vlada Srbije mora da preduzme sve korake kako bi se ostvarivala ona zagarantovana prava na umetničku slobodu izražavanja“, rekla je ona na konferenciji za novinare u beogradskom Medija centru.\nSpecijаlna izvestiteljka UN za prava u kulturi posetila je tokom protekle dve nedelje mesta od kulturnog, istorijskog, verskog i umetničkog znаčаjа u Srbiji i na Kosovu.\nBenun je ukazala i na brojne napade na aktiviste u odbrani ljudskih prava, a kao primer navela učestale napade na predstavnike organizacije Žena u crnom.\n„Vlast nije preduzela odgovarajuće mere u borbi protiv takvih napada i pozivam ih da to učine“, kazala je Benun.\nOna je navela slučaj „Dah teatra“ čiji su performansi poznati po kritici ratnih zločina i dešavanja iz prošlosti. Ovoj umetničkoj grupa posle godina ulaganja u prostor u Beogradu, nije omogućeno da ostanu na toj lokaciji u zgradi čiji je vlasnik Grad Beograd.\nKao pozitivan pomak u Srbiji navedena su prava LGBT zajednice i aktivista, a kao primer je navedeno to da se nakon nekoliko godina zabrana i bezbednosnih problema Parada ponosa sada održava bez većih problema i incidenata.\n„Srbija i Kosovo da ne politizuje pitanje kulturnog nasleđa“\nSpecijalna izvestiteljka Ujedinjenih nacija za prava u kulturi Kаrim Benun apelovala je na predstavnike Srbije i Kosova da ne politizuju pitanje kulturnog nasleđe i ne koriste ga u svojim kampanjama.\n„Kulturno nasleđe ne treba da bude oružje ili lopta za igru političkog fudbala“, kazala je Benun na konferencviji u Beogradu, a nakon posete više mesta od kulturnog, istorijskog, verskog i umetničkog znаčаjа.\nOna je istakla da kada je reč o kulturnom nasleđu na Kosovu i jedna i druga strana, i Srbi i Albanci treba da priznaju štetu i bol koji su naneli jedni drugima.\nBenun je istakla da Srbija i Kosovo treba da depolituzuju pitanje kulturnog nasleđa i oslobode ga nacionalističkog konteksta.\nBenun je osudila napade na kulturno nasleđe i sa jedne i sa druge strane, pomenuvši napade na srpske manastire na Kosovu tokom marta 2004. godine, ali i napade na džamije u Srbiji u znak odmazde.\nOna je dodala da počinioci ovakvih nedela moraju da budu adekvatno kažnjeni, kako se slične stvari ne bi ponavljale u budućnosti.\nBenun je istakla da srpska strana treba da prizna i uvaži nasleđe kosovskih Albanaca, ali i sa druge strane, treba da bude prepoznat značaj Srpske pravoslavne crkve i manastira na Kosovu.\nDačić se zahvalio Benun\nDačić je zahvalio Benun na poseti i istakao njen značaj, budući da je ovo prva poseta specijalne procedure u oblasti ljudskih prava Srbiji i da je veoma značajna, imajući u vidu kompleksnost zaštite kulturnog nasleđa i spomenika kulture, posebno na Kosovu i Metohiji.\nDačić je dao istorijski okvir za upoznavanje različitosti kulturnog nasleđa u Srbiji, uključujući i Kosovo i\nMetohiju. U saopštenju se navodi da je Dačić posebno istakao stanje ugroženih spomenika na Kosovu i Metohiji i značaj njihovog očuvanja i zaštite od strane svih aktera.\nCenzura Dušan Petričić Necenzurisane laži Ujedinjene nacije\n← Voice: RTV angažuje novinare preko firme za čišćenje zgrada\nCG: Viber i WhatsApp ugašeni; FB i Tviter „eksplodirali“ →


Jedna od najmanjih javnih škola verovatno je i jedna od najkontroverznijih\nRadi se o Internacionalnoj Akademiji Khalil Gibran. Ova osnovna škola od 6 do 9 razreda u Brooklinu, po svom programu, uz obavezne predmete, decu podučava arapskom jeziku i kulturi, kao i brojne druge dvojezične škole.\nPedesetak učenika upisanih u 6. razred, dočekano je oštrim mjerama sigurnosti i brojnim novinarima. Oni su sad u centru pažnje - kao prvi učenici koji će pohadjati novu njujoršku arapsku školu. Majka jednog od učenika, sa porodicom doselila iz Maroka pre 9 godina, kaže da je ushićena činjenicom da njen sin sada može učiti maternji jezik svojih roditelja.\nMedjutim, čak i pre nego je otvorena, ova je škola bila predmetom velikih kontroverzi. Gradsko Ministarstvo za prosvetu naglašava da Khalil Gibran International Academy nije verska škola - nego tek jedan od sedamdesetak gradskih dvojezičnih javnih škola u kojima se časovi održavaju na jeziku koji nije engleski.\nAli ova akademija je prva škola takve vrste u kojoj će se predavati na arapskom i učiti neke lekcije iz arapske kulture - u Njujorku, gradu još uvek pod traumom terorističkih napada 11. septembra.Protivnici ove škole, organizovali su pred gradskom većnicom na Manhattanu protest na kom je bilo više novinara nego učesnika, ali oni kažu da se boje da će ta škola odgajati temelje za islamski fundamentalizam.\nJeff Wisenfeld je pripadnik grupe koja se zove: Zaustavite Koaliciju Medresa i smatra da toj školi nema mjesta u sistemu javnih škola.\n"Iako svi muslimani nisu teroristi, doslovno svi teroristi su muslimani. Jeste, svet je drugačiji nakon 11. septembra. Saudijci su finansirali teror. Druge arapske organizacije su finasirale teror, i mi sad na takve škole moramo gledati malo drugačije nego što gledamo na kineske, grčke ili francuske".\nAli ova škola ima i mnogo onih koji je podržavaju, uključujući i Ellen Lipman:\n"Mnogi medju nama osećaju da u ovom gradu ima dovoljno potrebe za ovu novu javnu školu, i da će ona rasti i razvijati i verovatno graditi mostove medju ljudima i narodima, umesto da nas dijele".\nPočetkom ove godine, rasprave oko ove škole toliko su se bile usijale da je prvi upravitelj još neotvorene škole morao podneti ostavku i da je lokacija za školu promenjena.\nAli, na dan otvaranja , nije bilo ni traga nekim protestima oko škole, samo su prijatelji škole došli da deci požele dobrodošlicu u školu za koju veruju da je od ključnog značaja da američka deca ostanu sa dobrim polaznim pozicijama u svetu u kojem arapski jezik i Srednji Istok igraju značajnu ulogu.


Tame Impala predstavili novi singl i najavili svetsku turneju - Boom93\nTame Impala predstavili novi singl i najavili svetsku turneju\nAustralijski psihodelični rok sastav Tame Impala objavio je novu pesmu „No Choice“ koja će se naći na predstojećoj deluxe verziji njihovog aktuelnog albuma The Slow Rush iz 2020. godine.\nOva deluxe verzija sadržaće box set sa dva providna crvena vinila, set alternativnih omota albuma, knjižicu od 40 stranica, kao i Slow Rush 2050. kalendar.\nPored toga, najavljena i velika svetska turneja benda koja će startovati 27. februara 2022. godine u Arizoni i nastaviće se po Severnoj Americi do maja. Početkom juna sele se u Evropu gde će nastupati u Barseloni, Portu, Londonu, Parizu, Amsterdamu, odnosno u Milanu kada regionalnoj publici i biti najbliži. Koncert u Italiji zakazan je za 7. septembar. Nakon leta u Evropi, očekuje ih nastavak turneju na australijskom kontinentu u oktobru.\nOznakenovi singl Tame Impala turneja\nDrejk povukao nominacije za Gremi


Malinari najavljuju nove proteste i blokade – ZoomUe\nMalinari najavljuju nove proteste i blokade\nPRIBOJ-Nakon neuspelih pregovora u Vladi Srbije o otkupnoj ceni maline, Udruženja poljoprivrednih proizvođača ovog voća iz celog Zlatiborskog okruga donela su odluku na skupštini Udruženja održanoj u Priboju da blokiraju magistralni put u mestu Bistrica . Tačan datum kada će uslediti blokada magistrale nije saopšten, ali se očekuje da to bude krajem naredne sedmice. Nakon dvočasovne na momente žučne diskusije i ogromnog nezadovoljstva malinara, skupština je jednoglasno usvojila zaključak o postepenoj radikalizaciji protesta kao jedinoj preostaloj opciji u borbi za egzistenciju.\nPred više od 400 malinara koji su ispunili veliku salu pribojskog Doma kulture, predstavnici UO Udruženih malinara Zlatiborskog okruga izvestili su članove o pregovorima u Ministarstvu poljoprivrede održanih 25.decembra.\nU do sada najoštrijoj kritici politike i odnosa Vlade, resornog ministarstva i hladnjačara prema malinarima i budućnosti ove grane poljoprivrede, na skupštini su se u dvočasovnoj raspravi mogli čuti predlozi od potpune radikalizacije protesta i blokada širom Srbije pa do umerenijih predloga o mirniim protestima i blokadama upozorenja uz nastavak pregovora i insistiranje da se u njih uključe predsednik Srbije Aleksandar Vučić i premijerka Ana Brnabić.\n– Želeli smo da čujemo stav proizvođača koji su nedvosmisleno poručili da žele da blokiraju saobraćajnicu u ovom slučaju radi se o raskrsnici na Bistrici. Pozvaćemo malinare iz cele zapadne Srbije da nas podrže u tom protestu- kazao je za PP Mediu Marko Kojadinović ispred Udruženja malinara „Limska dolina“ iz Priboja.\nPrema najavama Upravnog odbora udruženih malinara Zlatiborskog okruga, nakon skupština koje će održati sva udruženja u opštinama gde imaju sedište, u toku sledeće sedmice biće doneta odluka kada će uslediti blokada magistrale na Bistrici, kao i mogućih protesta koji će biti održani širom Srbije.\nTags: blokade putevamalinaripribojprotesti\nby Zoran Đurović · Published 22 маја, 2021\nZlato za Jovanu Pejić na Školskom prvenstvu Srbije\nNext story Ivanjica dobija video nadzor\nPrevious story Pršuta iz Mačkata-svevremeni delikates (VIDEO)


NI: Dok SAD koriste artiljeriju 60-ih, Rusija stvara novo oružje | Ruska reč\nNI: Dok SAD koriste artiljeriju 60-ih, Rusija stvara novo oružje\n18. jun 2017. Ruska reč\nU američkoj vojsci se i dalje koristi modernizovana verzija samohodnog artiljerijskog sistema M109 „Paladin”, modela iz 60-ih godina, ističe NI.\nDŽordž R. R. Martin u Rusiji: Šta smera pisac „Igre prestola”?\n„Gledaj me u oči!“: U ruskoj diplomatiji ponekad sevaju varnice\nRuske Kopnene snage će se naoružati novim artiljerijskim sistemima, dok Pentagon nastavlja da oprema vojsku modernizovanim verzijama stare tehnike, piše analitičar Dejv Madžumdar za izdanje The National Interest.\n„Koalicija-SV“: „car-top“ 21. veka\nTamanska i Kantemirovska divizija Prve gardijske tenkovske armije dobile su nekoliko desetina jedinica samohodnih sistema „Msta-S”. Novo samohodno oruđe će biti u sastavu naoružanja sve dok ne bude uspostavljeno masovno opremanje vojske savremenijim sisimima 2S35 „Koaliciя-SV”, navodi se u članku.\nNačelnik raketnih snaga i artiljerije Oružanih snaga Mihail Matvejevski je ranije rekao da će serijske isporuke samohodnih sistema Koalicija-SV početi od 2020. godine, prenosi RIA Novosti.\nPrema rečima sagovornika NI, glavnog urednika portala Moscow Defense Brief Mihaila Barabanova, od masovne proizvodnje „Koalcije” deli nas još nekoliko godina, ali i „Msta-S” će biti veoma savremeno oružje u sastavu kopnene vojske.\n„Msta-S” je stvorena na osnovu haubice 2A65, kalibra 152 milimetra, koja vrši paljbu brzinom od oko osam hitaca u minuti. Verovatno će novi sistem pucati brže, pretpostavlja NI.\n„Ove haubice će se proizvoditi sve dok ne poče puna proizvodnja sistema „Koalicija”. One imaju novi sistem navođenja, savremenije naoružanje i mehanizam punjenja”, istakao je ekspert.\n„ Msta-S” i „Koalicija -SV” značajno jačaju artiljerijsku moć Kopnene vojske. Međutim, u američkoj vojsci se i dalje koristi modernizovana verzija samohodnog artiljerijskog sistema M109 „Paladin”, modela iz 60-ih godina, ističe NI.